title: Sivistysvaliokunta

text: Esimerkkejä sivistysvaliokunnan käsittelemistä asioista:


title: Sivistysvaliokunta

text: Valiokunnassa on 17 jäsentä ja 9 varajäsentä. Jäsenet ovat kansanedustajia.


title: Sivistysvaliokunta

text: Valiokunta kokoontuu kolme kertaa viikossa.


title: Teatteriohjaaja

text: Teatteriohjaaja on teatterissa henkilö, joka on vastuussa esityksen taiteellisesta kokonaisuudesta ja jonka näkemyksen mukaan esitys toteutetaan. Ohjaajan vastuulla on viime kädessä se, millainen esityksestä eri osa-alueineen muodostuu, ja hän ohjeistaa muita työryhmän jäseniä. Ohjaaja työskentelee yhteistyössä näyttelijöiden, valosuunnittelijan, äänisuunnittelijan, puvustajan, lavastajan ja muiden mahdollisten työryhmän jäsenten kanssa.


title: Teatteriohjaaja

text: Usein ohjaaja toimii myös esityksen dramaturgina, ja osittain ohjaajan ja dramaturgin tehtävät ovatkin päällekkäisiä; monet alalle koulutetut toimivat molemmissa ammateissa. Ohjaaja toimii myös yhteistyössä esityksen tuottajan kanssa muun muassa produktion kokonaissuunnittelun ja roolituksen saralla. Harrastajateattereissa tosin on yleistä, että ohjaaja toimii myös esityksen tuottajana.


title: Teatteriohjaaja

text: Suomessa teatteriohjaajaksi voi opiskella Teatterikorkeakoulussa. Harrastajateatterien ohjaajista osa on itseoppineita.


title: Ulkoasiainvaliokunta

text: Ulkoasiainvaliokunta (UaV) on yksi eduskunnan valiokunnista. Sen tehtävänä on käsitellä Suomen kansainvälisiin suhteisiin liittyviä asioita, esimerkiksi valtiosopimuksia tai kansainvälisiin velvoitteisiin liittyviä lakiehdotuksia. Sen toimialaan kuuluvat myös Euroopan unionin yhteistä ulko- ja turvallisuuspolitiikkaa koskevat asiat. Lisäksi valiokunta käsittelee muun muassa kansainvälisiä järjestöjä, kehitysyhteistyötä, ulkomaankauppapolitiikkaa sekä yleistä turvallisuuspolitiikkaa koskevia asioita.


title: Ulkoasiainvaliokunta

text: Esimerkkejä ulkoasiainvaliokunnan käsittelemistä asioista:


title: Ulkoasiainvaliokunta

text: Valiokunnassa on 17 jäsentä ja 9 varajäsentä. Jäsenet ovat kansanedustajia. Valiokunta kokoontuu neljä kertaa viikossa.


title: King Clancy Memorial Trophy

text: King Clancy Memorial Trophy on NHL:n vuosittain jakama palkinto. Se myönnetään pelaajalle, joka osoittaa johtajan ominaisuuksia sekä jäällä että sen ulkopuolella ja on tehnyt merkittävää humanitaarista työtä yhteisössään.


title: King Clancy Memorial Trophy

text: Palkinto on nimetty Francis M. ”King” Clancyn mukaan. Clancy oli pelaaja, valmentaja ja tuomari. Palkintoa on jaettu kaudesta 1987–1988.


title: King Clancy Memorial Trophy

text: Suomalaisista palkinnon on voittanut Saku Koivu, vuonna 2007.


title: Varsinaissuomalaisten laulu

text: Varsinaissuomalaisten laulu (""Helky laulu Auran rantain..."") on Varsinais-Suomen maakuntalaulu. Laulu syntyi Helsingin yliopiston Varsinaissuomalaisen osakunnan 1909–1910 toimeenpaneman runokilpailun tuloksena. Kilpailuun tuli 24 ehdotusta.


title: Varsinaissuomalaisten laulu

text: Laulun on sanoittanut Väinö Kolkkala (nimimerkillä "Väinö Kulo") ja säveltänyt Toivo Nieminen (myöh. Louko). Se esitettiin ensimmäisen kerran Varsinais-Suomen nuorisoseurain liiton kesäjuhlilla Prunkkalassa (nyk. Aura) 27. kesäkuuta 1915.


title: Varsinaissuomalaisten laulu

text: Laulun sanoihin on olemassa myös toinen, Viljo Mikkolan aikoinaan säveltämä kilpaileva melodia, jolla laulua ei kuitenkaan missään kuule esitettävän.


title: Vezina Trophy

text: Vezina Trophy on NHL:n vuosittain jakama palkinto, joka annetaan liigan parhaalle maalivahdille. Voittajan valitsevat NHL-joukkueiden General Managerit. General Managerit kokoontuvat runkosarjan päätteeksi äänestykseen, jossa jokainen heistä antaa kolmelle parhaalle ehdokkaalle pisteet 5-3-1. Tämän jälkeen NHL nimeää kolme eniten ääniä saanutta henkilöä ja voittaja julistetaan NHL:n palkintotilaisuudessa playoffien jälkeen.


title: Vezina Trophy

text: Palkinto on nimetty Montreal Canadiensin edesmenneen maalivahdin, Georges Vézinan, mukaan. Vézinalla diagnosoitiin tuberkuloosi tämän lyyhistyttyä kesken pelin 28. marraskuuta 1925. Vézinan kuoleman jälkeen joukkueen entiset omistajat lahjoittivat palkinnon NHL:lle. Ensimmäisen kerran se annettiin kauden 1926–1927 päätteeksi.


title: Vezina Trophy

text: Kauteen 1981–1982 asti palkinto annettiin maalivahdille, jonka joukkue päästi runkosarjassa vähiten maaleja. Vuosina 1965–1981 palkinto saatettiin jakaa saman joukkueen kahden ensimmäisen maalivahdin kesken. Tämä kuitenkin tarkoitti sitä usein, että voittaja oli vain hyvän joukkueen maalivahti, eikä loistava yksilö. Kaudella NHL toi uuden palkinnon William M. Jennings Trophyn, joka jatkossa annettiin maalivahdille, jonka joukkue oli päästänyt vähiten maaleja.


title: Vezina Trophy

text: Useimmin palkinnon on voittanut Jacques Plante (7 kertaa). Joukkueista eniten voittoja ovat keränneet Montreal Canadiensin pelaajat (28 kertaa). Suomalaisista Miikka Kiprusoff, Tuukka Rask ja Pekka Rinne ovat voittaneet palkinnon. Niklas Bäckström oli kolmen Vezina-finalistin joukossa kaudella 2008–2009 sekä Antti Niemi kaudella 2012–2013.Vuodesta 1947 alkaen palkinto on myönnetty vähiten maaleja runkosarjassa päästäneen joukkueen maalivahdille.


title: William M. Jennings Trophy

text: William M. Jennings Trophy on yksi NHL:n vuosittain jakamista palkinnoista. Palkinto myönnetään sen joukkueen maalivahdille, tai kahdelle ensimmäiselle maalivahdille, joka on päästänyt runkosarjassa vähiten maaleja. Maalivahdin pitää olla pelannut kauden aikana vähintään 25 ottelua.


title: William M. Jennings Trophy

text: Palkinto on nimetty New York Rangersin pitkäaikaisen presidentin ja Yhdysvaltojen jääkiekon kehittäjän William M. Jenningsin kunniaksi. William M. Jennings Trophy annettiin ensimmäisen kerran kauden 1981–1982 jälkeen.


title: William M. Jennings Trophy

text: Useimmin William M. Jennings Trophyn ovat voittaneet Martin Brodeur ja Patrick Roy (5), joiden jälkeen tulevat Ed Belfour (4) ja Brian Hayward (3).


title: William M. Jennings Trophy

text: Kauteen 1980–1981 asti William M. Jennings Trophyn kriteereillä jaettiin Vezina Trophy -nimistä palkintoa. Tässä palkinnossa oli kuitenkin ongelmana se, että sen voitti usein vain parhaassa joukkueessa pelannut maalivahti, ei itse paras. Niinpä kaudeksi 1982–1983 Vezina Trophyn rinnalle perustettiin nykyinen William M. Jennings Trophy, ja Vezina Trophya ryhdyttiin jakamaan sille maalivahdille, jonka NHL-seurojen toiminnanjohtajat ("general managers") olivat äänestäneet parhaaksi.


title: William M. Jennings Trophy

text: "Huom.: Ennen vuotta 1982 samoilla kriteereillä jaettiin Vezina Trophyä."


title: Iași

text: Iași ([], ) on noin 290 000 asukkaallaan yksi Romanian suurimmista kaupungeista ja samannimisen piirikunnan pääkaupunki. Se sijaitsee noin 500 kilometriä Bukarestista pohjoiseen lähellä Moldovan rajaa. Kaupungin halki virtaa Tonavan sivujoki Prut. Iași oli historiallisen Moldavian ruhtinaskunnan pääkaupunki sekä Moldavian ja Valakian yhdistyneen kuningaskunnan toinen keskus Bukarestin ohella.


title: Iași

text: Kaupunki tunnettiin aiemmin nimellä Jassy. Nimen arvellaan mahdollisesti periytyvän sarmaatteihin lukeutuvalta jazygien paimentolaisheimolta.


title: Iași

text: Kaupungin mainitsee ensimmäisen kerran voivodiruhtinas Alexandru cel Bun (Aleksanteri Hyvä) vuonna 1408. Moldavian ruhtinas Alexandru Lăpușneanu siirsi pääkaupunkinsa Suceavasta Iașiin vuoden 1564 paikkeilla. Iașin ovat polttaneet tataarit 1513, turkkilaiset 1538 ja venäläiset 1686. Vuonna 1734 kaupungissa riehui rutto.


title: Iași

text: Vuoden 1562 paikkeilla kreikkalainen seikkailija Jacob Basilicus perusti kaupunkiin kreikankielisen koulun ja luterilaisen kirkon. Paikallista kieltä alettiin käyttää opetuskielenä albanialaissyntyisen ruhtinas Vasile Lupun määräyksestä vuonna 1640. Alexandru Ioan Cuza perusti koko Romanian ensimmäisen yliopiston Iașiin vuonna 1860.


title: Iași

text: Iași toimi Romanian pääkaupunkina ensimmäisen maailmansodan aikana 1916–1918 Bukarestin ollessa saksalaisten miehittämänä.


title: Iași

text: Alueen pääasiallinen uskonto on tätä nykyä Konstantinopoliin suuntautuva ortodoksisuus (92,5 %), roomalaiskatolilaisten ollessa toisella sijalla (4,9 %).


title: Iași

text: Vielä 1800-luvun puoliväliin asti kaupungin väestöstä oli jopa kolmannes juutalaisia. Kaupungissa ilmestyi peräti jiddišinkielinen sanomalehti ja toimi jiddišinkielinen ammattilaisteatteri. Iașin pogromissa 29. kesäkuuta – 6. heinäkuuta 1941 tai sen jälkeen surmattiin puolet juutalaisista ja loput kuljettiin pois.


title: Iași

text: Posliinista tunnetun kaupungin nähtävyyksiin kuuluvat muun muassa kulttuuripalatsi, Golian luostari, Kolmen hierarkin kirkko ja luostari Vasile Lupun ajoilta. Lisäksi siellä on Euroopan mahtavimpiin kuuluva kasvitieteellinen puutarha, jolla on pinta-alaa sata hehtaaria.


title: Kansanäänestys

text: Kansanäänestys on yleinen äänestys jostain asiasta, johon kaikki vaaleissa äänioikeutetut kansalaiset saavat osallistua. Useimmiten sanalla viitataan kansallisella tasolla järjestettäviin äänestyksiin. Kansanäänestys voi olla "neuvoa-antava" tai "sitova". Kylmän sodan jälkeisessä maailmassa kansanäänestysten määrä on lisääntynyt: vuodesta 1991 alkaneen 15 vuoden jakson aikana niitä on järjestetty yksin Euroopassa yli 300 kappaletta. Sveitsissä kansanäänestyksillä on pitkät perinteet ja niillä määrätään sitovasti hallitusta ja kansanedustuslaitosta.


title: Kansanäänestys

text: Usein kansanäänestyksellä viitataan päätöksentekomenetelmään, jossa normaalisti kansanedustuslaitoksen toimivaltaan kuuluvasta asiasta, kuten laista, päätetään kansanäänestyksellä. Ellei maan perustuslaki automaattisesti määrää asioista päätettäväksi kansanäänestyksellä, sellaisen järjestäminen edellyttää, että lakia säätävä laitos, yleensä kansanedustuslaitos kokonaisuudessaan tai sen alempi kamari, säätää lain, jonka mukaan käsiteltävänä oleva ehdotus saa lainvoiman, mikäli se hyväksytään kansanäänestyksessä.


title: Kansanäänestys

text: Kansanäänestys, joka toimitetaan yksinomaan vallanpitäjien (presidentin, hallituksen, eduskunnan) aloitteesta, kutsutaan plebiskiitiksi. Usein, esimerkiksi Suomessa, plebiskiitti on muodoltaan vain "neuvoa-antava kansanäänestys", jolloin äänestystulos ei ole sitova. Tällöin plebiskiitti on enemmänkin mielipidemittaus.


title: Kansanäänestys

text: Suorassa demokratiassa enemmistö päättää asioista. On väitetty, etteivät politiikassa ratkaistavat kysymykset ole riittävän yksiselitteisiä ratkaistaviksi kansanäänestyksellä. Informaation jakaminen jokaisesta päätöksestä erikseen on tärkeä osa suoran demokratian prosessia. Uhkana on pidetty myös historiasta tunnettua niin sanottua bonapartismia, jossa vallanpitäjä pyrkii kansanäänestysten avulla syrjäyttämään edustuksellisen demokratian. Sen takia kansalaisaloite on tärkeämpi kuin ylhäältä annettu aloite. Itse asiassa hallituksen aloitteesta suoritetut kansanäänestykset erikoistapauksissa pitäisi kieltää kokonaan. Kansanäänestysten kalleuteenkin on kiinnitetty huomiota ja pelätty niiden usein toistuessaan aiheuttavan "vaaliväsymystä".


title: Kansanäänestys

text: Kansanäänestyksiä, joiden järjestämisestä päättävät valtiopäivät, on pidetty suurehkojen valtiopäiväpuolueiden näkökulmasta enemmistöparlamentarismin vastaisina, koska ne tarjoavat vaihtoehtoisen päätöksentekokanavan.


title: Kansanäänestys

text: Jossain tapauksissa ulkopuoliset ovat tuominneet kansanäänestyksen laittomaksi.


title: Kansanäänestys

text: Helsingin yliopiston kansainvälisen oikeuden professori Martti Koskenniemen mukaan kansanäänestys ei voi olla kansainvälisen oikeuden vastainen. Koskenniemi vertaa tätä YK:n kansainvälisen tuomioistuimen kannanottoon Kosovon itsenäisyysjulistuksen laillisuudesta. Tuomioistuimen kanta oli, ettei kansainvälinen oikeus ota kantaa kansanäänestyksiin.


title: Kansanäänestys

text: Transnistria järjesti 17. syyskuuta 2006 riippumattomuutta koskevan kansanäänestyksen, jonka Euroopan parlamentti on tuominnut laittomaksi, koska se oli ristiriidassa Moldovan perustuslain kanssa.


title: Kansanäänestys

text: 30. syyskuusta 1991 Kosovo järjesti kansanäänestyksen itsenäisyydestä. Serbia julisti äänestyksen laittomaksi, mutta ei puuttunut sen kulkuun. Alueen serbit boikotoivat äänestystä. Järjestäjien mukaan 99,98 % äänestäneistä kannatti itsenäisyyttä. Ainoastaan Albania tunnusti tuloksen.


title: Kansanäänestys

text: 15. helmikuuta 2012 Pohjois-Kosovon serbit järjestivät kansanäänestyksen. Järjestäjien mukaan 99,7 % äänestäneistä sanoutui irti Kosovon hallintorakenteista. Kosovon viranomaiset tuomitsivat äänestyksen laittomaksi ja Serbian presidentti sanoi sen olevan Serbian etujen vastainen.


title: Kansanäänestys

text:
16. maaliskuuta 2014 Krimin autonominen tasavalta järjesti kansanäänestyksen, jossa 96,6 % äänestäneistä kannatti liittymistä Venäjään.
EU ja Yhdysvallat tuomitsivat kansanäänestyksen Ukrainan perustuslain vastaiseksi ja laittomaksi.


title: Kansanäänestys

text:
Marraskuussa 2014 Katalonia aikoi järjestää kansanäänestyksen itsenäisyydestä. Espanjan korkein oikeus totesi sellaisen järjestämisen olevan laitonta. Oikeuden mukaan Espanjan Perustuslain mukaan vain hallitus voi järjestää kansanäänestyksen, jossa kysytään halua irtautua Espanjasta.
Katalonia järjesti äänestyksen silti. Äänestäneistä 92 % kannatti Katalonian julistamista "valtioksi" (un Estat) ja 88 % oli lisäksi sitä mieltä että tämän valtion piti olla itsenäinen.


title: Kansanäänestys

text: Neuvoa-antava kansanäänestys ei ole varsinaisesti kansanäänestys vaan mielipidetiedustelu, jolla perustellaan edustuksellisen demokratian muotoja noudattava päätöksenteko.


title: Kansanäänestys

text: Suomen perustuslain 53 § mahdollistaa neuvoa-antavien kansanäänestysten järjestämisen, mikäli niistä päätetään erikseen lailla. Sitovaa kansanäänestystä Suomen lainsäädäntö ei tunne. Neuvoa-antava kansanäänestys on Suomessa järjestetty kahdesti: 29.-30. joulukuuta 1931 kieltolain lakkauttamisesta sekä 16. lokakuuta 1994 Euroopan unioniin liittymisestä. Kummassakaan tapauksessa asiaa ei ratkaistu äänestyksellä, vaan päätöksen teki lopulta eduskunta. Kuitenkin kummassakin tapauksessa kansanäänestys puolsi eduskunnan päätöstä. Lisäksi Suomessa on järjestetty lukuisia paikallisia kansanäänestyksiä esimerkiksi kuntaliitoksista. Suomessa nykyään myös kunnissa voidaan järjestää neuvoa-antavia äänestyksiä, jotka eivät sido kunnanvaltuustoja eivätkä korvaa niiden päätöksentekoa. Suomessa tällaisia äänestyksiä on järjestetty yli 50 kappaletta. Ensimmäinen niistä järjestettiin Tuusulassa 12. toukokuuta 1991.


title: Kansanäänestys

text: Finanssireferendumi


title: Suomen maakuntalaulut

text: Maakuntalauluilla tarkoitetaan Suomessa Suomen historiallisten ja nykyisten maakuntien kunniaksi sävellettyjä tai tuohon tarkoitukseen myöhemmin valittuja lauluja. Näiden ohella maakunnilla on myös muita maakuntatunnuksia. Muista maista maakunnilla on omia maakuntalaulujaan ainakin Ruotsissa.


title: Suomen maakuntalaulut

text: Vanhin maakuntalaulumme on "Savolaisen laulu", joka esitettiin ensi kerran Savokarjalaisen osakunnan eroamisjuhlassa 9. joulukuuta 1852. Laulun säveltäjä Karl Collan ja sanoittaja August Ahlqvist olivat osakunnan vanhoja jäseniä. Se oli alun perin tarkoitettu mieskvartetin laulettavaksi. Savolaisen laulusta tuli suosittu koko maassa (muualla laulettaessa "Savonmaa" saatettiin korvata "Suomenmaalla"), ja se antoi mallin muille maakuntalauluille: ensin on ihannoiva alueen luonnon kuvaus, sitten kansan kohtaamat hankaluudet ja taistelutahto sekä maakunnan väen ja erityisesti naisten ylistys.


title: Suomen maakuntalaulut

text: Laulut tulivat tunnetuiksi kansakoulujen, yhdistysten iltamatoiminnan ja 1890-luvun laulujuhlien kautta. Aina ei helposti löydetty yksimielisyyttä maakunnan soivan symbolin valinnasta, sillä esimerkiksi Hämeen maakuntalauluksi oli 60 vuoden aikana lähes 20 ehdokasta. Vuoden 1934 ja Kymenlaakson laulun jälkeen kukin maakunta oli saanut laulunsa.


title: Riku Suokas

text: Riku Suokas (s. 29. joulukuuta 1971 Tampere) on suomalainen teatterinjohtaja, näyttelijä ja stand up -koomikko.


title: Riku Suokas

text: Suokas valmistui teatteritaiteen maisteriksi Tampereen yliopiston näyttelijäntyön laitokselta vuonna 1995. Tämän jälkeen hän toimi näyttelijänä Hämeenlinnassa, kunnes hänet valittiin 25-vuotiaana vuonna 1997 Suomen kaikkien aikojen nuorimpana teatterinjohtajaksi Hämeenlinnan kaupunginteatteriin.


title: Riku Suokas

text: Hämeenlinnassa ollessaan Suokas osallistui suosittuihin tuotantoihin kuten "Autiotalo" (Dingon musiikkiin perustuva musikaalisovitus William Shakespearen näytelmästä "Romeo ja Julia") ja "Täällä Pohjantähden alla" (musikaalidramatisointi Väinö Linnan romaanista). Vuonna 1996 Suokas perusti Hämeenlinnassa Club Act!one:n, joka oli ensimmäinen vakituinen stand up -klubi Suomessa.


title: Riku Suokas

text: Suokas juonsi vuosina 1996–1997 lasten kilpailuohjelma "ÄlyÄlyää" Olli Monosen kanssa ja esitti ohjelmasta tutuksi tullutta yksityisetsivä Ensio Ripattia. Suokas esitti myös nukke Terho Piippoa lasten kilpailuohjelmassa "Hetkinen". Lisäksi hän näytteli Matti Menninkäistä lastenohjelmassa "Hui hai hiisi".


title: Riku Suokas

text: Vuoden 2002 alussa Suokas siirtyi Helsingin kaupunginteatterin apulaisjohtajaksi ja Teatteristudio Pasilan johtoon. Tampereen Työväen Teatteriin apulaisjohtajaksi hän siirtyi elokuussa 2004 ja johtajaksi vuonna 2006. Hän jätti tehtävän elokuussa 2013 keskittyäkseen omaan taiteelliseen työhönsä


title: Riku Suokas

text: Suokas valittiin Vuoden Viihdetaiteilijaksi vuonna 2004.


title: Riku Suokas

text: Hän on kirjoittanut Heikki Syrjän kanssa Manserock-musikaalin "Vuonna 85." Suokas ja Syrjä ovat suunnitelleet myös saman nimisen lautapelin ("Vuonna 85", 2008). Vuonna 2014 ensi-iltansa saaneessa elokuvassa "Kummeli V" Suokas näyttelee partiojohtaja Peter Granfeltia.


title: Promootio

text: Promootio (, sanasta "promovere" ’liikuttaa t. liikkua eteenpäin’, josta on johdettu merkitys ’ylentää (arvossa)’) on yliopistollinen juhlatilaisuus, jossa tutkinnon suorittaneita henkilöitä vihitään juhlallisesti. Akateemisen työn korkeimmaksi juhlaksi luonnehditussa promootiossa voidaan promovoida joko yksinomaan tohtoreita tai niin maistereita kuin tohtoreitakin.


title: Promootio

text: Promootio on eurooppalainen perinne. Bolognan yliopistossa on promovoitu 1100-luvulta lähtien ja 1300-luvulla promootio oli Länsi-Euroopassa jo melko yleistä. Suomessa ensimmäinen promootio järjestettiin Turun akatemiassa vuonna 1643.


title: Promootio

text: Promootioon osallistuvia maistereita ja tohtoreita kutsutaan promovendeiksi. Promootiossa voidaan promovoida maistereiden ja tohtoreiden lisäksi kunniatohtoreita sekä riemumaistereita, -tohtoreita sekä -kunniatohtoreita. Maisteri- ja tohtoripromovendeiksi pääsevät ne, jotka ovat suorittaneet asianomaisen tutkinnon eivätkä ole vielä osallistuneet kyseisellä tutkinnolla promootioon. Kunniatohtoreiksi (lat. "doctor honoris causa") promovoidaan erityisen ansioituneita henkilöitä. Kunniatohtorit valitsee tiedekunta tai yliopisto. Riemupromovendit ovat promovendeja, jotka on promovoitu 50 vuotta aikaisemmin järjestetyssä promootiossa.


title: Promootio

text: Maistereista valitaan yksi ensimmäiselle kunniasijalle primusmaisteriksi, ja yksi toiselle kunniasijalle ultimusmaisteriksi. Vastaavasti tohtoreista valitaan primus- ja ultimustohtori. Useat yliopistot valitsevat vain priimustohtorin.


title: Promootio

text: Promovendit saavat promootiossa oikeuden käyttää akateemisia arvonmerkkejä. Maistereiden arvon merkit ovat maisterinseppele ja joissain yliopistoissa maisterin sormus. Tohtoreiden arvonmerkit ovat tohtorinhattu ja -miekka. Teologian ja tekniikan tohtoreiden arvonmerkkeihin ei kuulu miekkaa.


title: Promootio

text: Aikoinaan tohtorin tai maisterin arvon sai ainoastaan osallistumalla promootioon tahi maksamalla leimaveron. Mikäli näin ei tehnyt, oli tyydyttävä oppiarvoon lisensiaatti (väitellyt) tai kandidaatti. Nykyään tohtorin ja maisterin arvon saa heti, kun tutkinto on hyväksytty. Oikeuden käyttää tutkintoon kuuluvia akateemisia arvonmerkkejä saa kuitenkin vain osallistumalla promootioaktiin joko läsnä- tai poissaolevana.


title: Promootio

text: Maisteripromovendien seuralaisia kutsutaan seppeleensitojiksi, sillä he sitovat maisterinseppeleen. Tohtoripromovendien seuralaisia kutsutaan miekanhiojiksi.


title: Promootio

text: Suurissa promootioissa promootion järjestelyistä vastaa promootiotoimikunta, joka koostuu vapaaehtoisista maisteri- ja tohtoripromovendeista. Promootiotoimikunnan puheenjohtajaa kutsutaan nimellä gratisti (miespuolinen) tai gratista (naispuolinen).


title: Promootio

text: Joissain promootioissa maisteripromovendit valitsevat yleisen seppeleensitojattaren tai yleisen seppeleensitojan. Perinteisesti yleinen seppeleensitoja sitoo seppeleen niille maisteripromovendeille, jotka saapuvat promootioon ilman seuralaista. Yleiseksi seppeleensitojaksi valitaan yleensä professorin tytär tai poika. Koska ilman seuralaista saapuvia maistereita saattaa nykyään olla toistasataa, on yleisen seppeleensitojan rooli enemmänkin seremoniallinen. Yleinen seppeleensitoja edustaa promootiossa nuoruutta ja kevättä.


title: Promootio

text: Promootio on kolmipäiväinen sarja juhlatilaisuuksia. Varsinaista promootiopäivää edeltävänä päivänä on tohtoreilla miekanhiojaiset ja maistereilla seppeleensitojaiset. Aloilla, joilla tohtorin arvomerkkeihin ei kuulu miekkaa (teologinen ja teknillinen), pidetään valmistelujuhla.


title: Promootio

text: Varsinaisen promootiopäivän päätapahtuma on promootioakti, jossa promovendit promovoidaan. Promootion suorittaa promoottori, jona toimii tavallisesti virkaiältään tiedekunnan tai yliopiston vanhin professori.


title: Promootio

text: Promootioaktin jälkeen on juhlajumalanpalvelus, jonne siirrytään akateemisessa kulkueessa. Jumalanpalveluksen sijaan joissakin promootioissa voi osallistua myös tunnustuksettomaan tilaisuuteen. Promootiopäivän iltana on promootioillallinen. Promootioillallisen yhteydessä tai heti sen jälkeen on promootiotanssiaiset.


title: Promootio

text: Promootiopäivää seuraavana päivänä on huviretki promovendeille. Huviretki on usein purjehdus yliopiston lähellä olevilla meri- tai järvialueilla. Helsingin yliopistossa promootiotanssiaiset järjestään vasta kolmantena päivänä. Tanssiaisten jälkeen siirrytään kulkueena puheita pitäen Senaatintorille tai Haaksirikkoutuneiden patsaalle, jossa pidetään puhe nousevalle auringolle.


title: Promootio

text: Eri yliopistoilla juhliin voi liittyä paikallisia perinteitä. Välillä on myös jätetty valmistelujuhla tai huviretki väliin tai muulla tavalla sovellettu yleistä rakennetta.


title: Promootio

text: Turun Akatemian filosofisessa tiedekunnassa järjestettiin ensimmäinen maisteripromootio jo vuonna 1643 (kolmen vuoden kuluttua akatemian perustamisesta). Alun perin kaikki filosofisen tiedekunnan promootion promovendit vihittiin maistereiksi, sillä filosofian tohtorin arvo tuli Aleksanterin-Yliopistoon vasta 1820-luvulla.


title: Promootio

text: Helsingin yliopistossa promootiot järjestetään silloin, kun jostain aikaisemmasta saman tiedekunnan promootiosta on kulunut 50, 100 tai 150 vuotta.


title: Promootio

text: Filosofisella tiedekunnalla on Suomen vanhimmat ja näyttävimmät promootioperinteet. Filosofinen tiedekunta lakkautettiin virallisesti vuonna 1992 ja pilkottiin pienempiin tiedekuntiin, mutta kaikkien näiden tiedekuntien maisterit ja tohtorit promovoidaan yhä yhteisessä tilaisuudessa, jota kutsutaan filosofisen tiedekunnan promootioksi. Helsingin yliopistossa järjestetään filosofisen tiedekunnan juhlallinen maisteri- ja tohtoripromootio joka kolmas tai neljäs vuosi. Edellinen promootio, joka oli järjestyksessään 95., järjestettiin vuonna 2010. Promoottorina toimi biokemian professori Carl G. Gahmberg ja yleisenä seppeleensitojana Ilmo Korhonen. Seuraava, järjestyksessään 96. filosofisen tiedekunnan promootio, järjestetään 22.–24. toukokuuta 2014.


title: Promootio

text: Filosofisen tiedekunnan promootioon osallistuvat humanistisen, matemaattis-luonnontieteellisen, käyttäytymistieteellisen, farmasian sekä bio- ja ympäristötieteellisen tiedekuntien maisterit ja tohtorit.


title: Promootio

text: Tiedekunta vihkii promootioissaan sekä maistereita että tohtoreita. Edellinen promootio järjestettiin vuonna 2016, jolloin promoottorina toimi yleisen valtio-opin professori Jan Sundberg . Tätä edellinen promootio järjestettiin vuonna 2011, jolloin promoottorina toimi poliittisen historian professori Seppo Hentilä.


title: Promootio

text: Tiedekunta vihkii promootioissaan sekä maistereita että tohtoreita. Edellinen promootio oli 2008. Promootiossa promoottorina toimi professori Eero Puolanne ja yleisenä seppeleensitojattarena toimi neiti Marja Koskela. Seuraava promootio järjestetään vuonna 2014.


title: Promootio

text: Helsingin yliopiston muut tiedekunnat (teologinen, oikeustieteellinen, lääketieteellinen, eläinlääketieteellinen) vihkivät promootioissaan ainoastaan tohtoreita.


title: Promootio

text: Tampereen yliopistossa promootio on pelkästään tohtoripromootio. Humanistisen, kauppa- ja hallinto- sekä informaatiotieteiden tiedekuntien yhteinen promootio pidettiin 21.5.2010. Tämä promootio oli Tampereen yliopiston kahdeksas promootio. Tohtoreiksi promovoitiin 8 kunniatohtoria ja 100 vuosina 2000-2010 valmistunutta "nuorta" tohtoria.


title: Promootio

text: Vuoden 2014 promootiossa vihittiin yhdeksän kunniatohtoria ja 90 tohtoria. Mukana olivat kasvatustieteiden, viestinnän, median ja teatterin sekä yhteiskunta- ja kulttuuritieteiden yksiköt.


title: Promootio

text: Tampereen teknillisessä yliopistossa promootio on pelkästään tohtoripromootio. Promootio on kerran viidessä vuodessa. Toukokuussa 2017 järjestetty promootio oli järjestyksessään yhdeksäs Tampereen teknillisen yliopiston promootio.


title: Promootio

text: Teknillisessä korkeakoulussa promootio on tohtoripromootio.


title: Promootio

text: Turun yliopistossa promootio on nykyisin kaikkien tiedekuntien yhteinen tohtoripromootio. Turun yliopiston ensimmäinen kaikkien tiedekuntien promootio järjestettiin vuonna 1927 ja seuraava promootio järjestetään toukokuussa 2017. Vuoden 2009 promootio oli 17. tohtoripromootio, johon osallistuivat kaikki yliopiston tiedekunnat.


title: Promootio

text: Vaasan yliopistossa promootioita on ollut neljästi. 1988 ja 1998 promovoitiin maistereita ja tohtoreita, 2006 ainoastaan tohtoreita. Viimeisin promootio oli 26.-28. toukokuuta 2011.


title: Promootio

text: Jyväskylän yliopistossa on koko yliopiston yhteinen promootio yleensä neljän vuoden välein. Viimeisin, kaikkien tiedekuntien yhteinen promootio järjestettiin 2013. Jyväskylässä vihitään sekä maistereita että tohtoreita.


title: Promootio

text: Lappeenrannan teknillisessä yliopistossa promootio on pelkästään tohtoripromootio ja se järjestetään yleensä viiden vuoden välein. Seuraava promootio Lappeenrannassa on järjestyksessään seitsemäs. Edellinen promootio järjestettiin kesäkuussa 2017.


title: Promootio

text: Maanpuolustuskorkeakoulu promovoi 6. syyskuuta 2013 vuodesta 2003 asti valmistuneet sotatieteiden tohtorit. Samassa yhteydessä vihittiin Maanpuolustuskorkeakoulun ensimmäiset kunniatohtorit. Kyseessä on Euroopan ensimmäinen sotatieteiden tohtoripromootio.


title: Promootio

text: Oulun yliopiston yhdeksäs promootio järjestettiin toukokuussa 2013. Promootio järjestetään neljän vuoden välein. Vuonna 1972 järjestetyssä ensimmäisessä promootiossa kantaesitettiin Einojuhani Rautavaaran Cantus Arcticus, konsertto linnuille ja orkesterille.


title: Promootio

text: Promootio on järjestetty neljä kertaa. Seuraava on vuorossa 2019


title: Promootio

text: Itä-Suomen yliopisto järjesti promootion viimeksi kesäkuussa 2015, jolloin kaikkiaan 146 Itä-Suomen tai Kuopion yliopistoissa väitellyttä tohtoria promovoitiin Kuopiossa. Edellinen promootio tapahtui elokuussa 2014 Joensuussa ja niitä edeltävät promootiot viisi vuotta aiemmin, tuolloin vielä Joensuun tai Kuopion yliopiston alaisuudessa. Joensuussa ensimmäinen tohtoripromootio oli vuonna 1979. Siellä on ollut vuodesta 1989 lähtien tapana promootion yhteydessä istuttaa muistopuut kunniatohtoreille.


title: Luonteri

text: Luonteri on Etelä-Savossa Juvan ja Anttolan välissä sijaitseva Saimaaseen kuuluva selkä.


title: Luonteri

text: Luonteri on muista Saimaan vesialueista poiketen tyypiltään erämainen ja sokkeloinen. Pinta-alaltaan se on 108 neliökilometriä, mikä tekee siitä Suomen 41. suurimman järven. Saaria järvessä on 579. Suurin syvyys on 72 metriä. Luonterissa elää joitakin saimaannorppia.


title: Luonteri

text: Juvalainen Luonteri Surf -yhtye on nimetty Luonteri-järven mukaan.


title: Pihlajavesi

text: Pihlajavesi voi ainakin tarkoittaa seuraavia suomalaisia paikkoja:


title: Pihlajavesi (Saimaa)

text: Pihlajavesi on Vuoksen vesistöön kuuluva ja Suur-Saimaaseen luettava järvi Savonlinnan, Sulkavan ja Puumalan alueella Etelä-Savossa. Sen pinta-ala on 712 km², ja pinnankorkeus 75,7 metriä merenpinnan yläpuolella. Pihlajavesi on osa Saimaata, ja se saa vetensä pohjoisesta Haukivedestä mm. Kyrönsalmen kautta sekä Puruvedestä Punkasalmen ja Tuunaansalmen kautta. Pihlajaveden vedet virtaavat lounaassa Puumalansalmen kautta Etelä-Saimaaseen.


title: Pihlajavesi (Saimaa)

text: Pihlajavesi on tuhansien saarien, niemien ja lahtien pirstoma, jopa labyrinttimainen vesialue. Saaria on järvialtaan alueella 4 159 kappaletta, joiden yhteenlaskettu pinta-ala on yli 600 km². Saarista suurimmat ovat läntiset, hyvin rikkonaiset Partalansaari ja Viljakansaari sekä idempänä sijaitsevat Ahvionsaari, Kesamonsaari, Kokonsaari, Kongonsaari, Laukansaari, Pellossalo, Pesinki, Saukonsaari ja Tuohisaari. Suuria järvenselkiä on lukuisia: niistä mainittakoon pohjoiset Pihlajavedenselkä, Kotaselkä ja Moinselkä sekä itäiset Utrasselkä, Väistönselkä, Porkalanselkä ja Särkilahdenselkä. Läntisiä vesialueita ovat Haapaselkä, Enonvesi, Kukkeistenselkä, Ummistonvesi, Pyysaarenselkä, Muikunselkä, Katosselkä, Tolvanselkä, Lepistönselkä ja Siikavesi. Pihlajaveden rannalla sijaitsevia asutuskeskuksia ovat Savonlinnan kaupunki sekä Sulkavan, Puumalan ja Punkaharjun kirkonkylät. Pihlajavesi on suomalaiseksi järveksi varsin syvä: keskisyvyys on 11,3 metriä ja suurin mitattu syvyys 72 metriä. Sokkeloisella järvialueella on rantaviivaa yli 3 600 kilometriä, ja se on tärkeimpiä elinympäristöjä uhanalaiselle saimaannorpalle. Lappeenrannasta ja eteläiseltä Saimaalta Kuopioon ja Joensuuhun suuntautuvat syväväylät kulkevat Pihlajaveden kautta.


title: Pihlajavesi (Saimaa)

text: Pihlajaveden vedenlaatu on yleisen käyttökelpoisuusluokituksen mukaan erinomainen. Sen vesi on sekoitus Puruveden kirkasta vähäravinteista vettä ja Haukiveden tummempaa ja ravinteikkaampaa vettä.


title: Koitere

text: Koitere on Ilomantsin kunnassa sijaitseva Vuoksen vesistöön kuuluva erämaajärvi. Järven rantoja reunustavat hiekkarannat ja aikoinaan ikimetsät. Rannat on hakattu kahteen kertaan, kun Koitereen vedenpintaa oli tarkoitus nostaa jopa kolme metriä. Vesioikeuskäsittely säännöstelyrajoista kesti niin kauan, että rannat jouduttiin hakkaamaan uudelleen. Lopulliseksi säännöstelyrajaksi tuli puolitoista metriä, joka sekin metrisen jään kanssa aiheuttaa kahden ja puolen metrin vaihtelun talviaikaiseen sulan veden määrään. Järven vedet laskevat Hiiskosken alapuolella Koitajokeen.


title: Koitere

text: Pinta-alaltaan Koitere on 167 neliökilometriä. Järvelle on rakennettu veneilyreitistö pohjautuen uiton aikoinaan merkitsemälle väylälle. Järven keskisyvyys on 6 metriä ja syvin kohta 46,5 metriä Hiienselällä. Koitere toimii Pamilon voimalaitoksen säännöstelyaltaana.


title: Koitere

text: Koitereen kalastoon kuuluvat muun muassa kuha, ahven, hauki, made, lahna, järvitaimen, järvilohi ja muikku. Ennen kuin kuha vieraslajina istutettiin Koitereen, tärkein saaliskala oli muikku. Viime vuosina kuha on noussut järven tärkeimmäksi saaliskalaksi niin verkkokalastajien kuin vetouistelijoidenkin keskuudessa. Koitere on nykyisellään Suomen saalisvarmimpia kuhajärviä.


title: Koitere

text: Koitere ja Haapajoki, niin kuin monet muutkin Koitereseen laskevat joet olivat 1900-luvun alussa hyvinkin tärkeitä puunuittoväyliä aina 1960-luvun loppuun saakka. 1800–1900-luvun vaihteessa uitto tapahtui niin sanottuna irtouittona, jolloin hukkutukkien ja myrskyjen hajottamien lauttojen myötä hävikki saattoi olla suurtakin. Ketjulenkkejä puomien yhteen liittämiseen ei ollut, vaan puomit sidottiin toisiinsa näreistä kiertämällä taivutetuilla lenkeillä, jolloin usein puomit pettivät myrskyssä. Puomein varustetut lautat hinattiin hevosten pyörittämillä ponttonilautoilla hevoskierron avulla Lutista Surinkiveen, missä ne taas vapautettiin uitettavaksi. 1930-luvulla tulivat uiton avuksi höyrykoneella varustetut hinaajat, jotka hinasivat avolauttoja. Niiden höyrykoneet muutettiin 1940-luvulta alkaen polttoöljykäyttöisiksi. 1960-luvulla Koiterelle tuli niputuskoneita. Nippu-uitto lopetti puiden hukkumisen ja hajonneista lautoista johtuneet ”rannan kerruut”.


title: Koitere

text: Koiteretta nimitetään Karjalan helmeksi ja Satasaariseksi. Elias Lönnrot tapasi runonlaulaja Mateli Kuivalattaren runonkeruumatkallaan 1838 Kontiovaarassa Koitereen rannalla.


title: Koitere

text: Koitereen matkailuyrityksiä ovat Koitereen Helmi Kivilahdessa ja Käenkosken Erämatkailukeskus.


title: Koitere

text: ”Koitere Karjalan helmi” on Toivo Kärjen säveltämä ja Pasi Kauniston levyttämä iskelmä (1972). Koitereen mukaan on nimetty muun muassa Saturnuksen suurimman kuun Titanin yksi metaanijärvi ja Merikatu 3:n asuinkerrostalo Helsingin Ullanlinnassa. Koitereen Helmi on Koitereen rannalla oleva lomakylä ja leirintäalue.


title: RIP

text: RIP tarkoittaa seuraavia asioita:


title: Yahya Jammeh

text: Yahya Abdul-Aziz Jemus Junkung Jammeh (s. 25. toukokuuta 1965, Kanilai) on Gambian entinen presidentti. Hänet valittiin virkaan vuonna 1996, ja hänet on valittu uudelleen vuosina 2001, 2006 ja 2011. Hän on Gambian toinen presidentti. Hän nousi valtaan sotilasvallankaappauksella heinäkuussa 1994 ja valittiin kaksi vuotta myöhemmin presidentiksi vaaleilla, joiden rehellisyyttä on epäilty. Vuoden 2001 yleisesti rehellisinä pidetyissä vaaleissa hänet valittiin uudelleen.


title: Yahya Jammeh

text: Vuoden 2006 maaliskuussa ryhmä armeijan upseereita yritti sotilasvallankaappauksen avulla syöstä Jammehin vallasta. Pian tämän jälkeen Jammeh valittiin kolmannelle kaudelleen 67,3 % kannatuksella 22. syyskuuta 2006. Koska sotilasvallankaappausyritys oli vain joitain kuukausia ennen presidentinvaaleja, tätä on yleisesti pidetty nykyisen hallinnon yrityksenä poistaa poliittiset kilpailijat maan korkeimmasta johdosta.


title: Yahya Jammeh

text: Vuoden 2016 vaaleissa Jammeh hävisi n. 4 %:lla Adama Barrowille, mutta alkoi vastustella pysyäkseen vallassa.


title: Yahya Jammeh

text:
Yahya Jammehin aikana toimittajien ilmaisunvapautta on rajoitettu merkittävästi, ja vuonna 2004 Jammehin hallitus valmisteli uuden lain, joka antoi hallitukselle oikeuden tuomita toimittajia vankilaan kunnianloukkauksesta. 16. joulukuuta 2004 Deyda Hydara, Gambian sitoutumattoman uutislehden The Pointin päätoimittaja, murhattiin vain joitain päiviä sen jälkeen, kun hän oli ottanut julkisesti kantaa uutta lakia vastaan.
Joulukuussa 2008 kaksi brittiläistä lähetyssaarnaajaa tuomittiin vuodeksi pakkotyöhön, kun he olivat lähettäneet ystävilleen Britanniaan sähköposteja, joissa presidenttiä nimitettiin mielipuoleksi.


title: Yahya Jammeh

text: Jammeh uskoo itsellään olevan mystisiä voimia ja hän uskoo pystyvänsä parantamaan ihmisiä. Kyky on kuitenkin rajoitettu, ja hän pysyy parantamaan vain kymmenen AIDS-potilasta joka maanantai ja torstai ja sata astmapotilasta lauantaina tai perjantaina. AIDS-hoitomenetelmä perustui yrtteihin ja Koraanin säkeisiin.


title: Yahya Jammeh

text: Jammeh on myös tunnettu pitkään homokammoisena. 15. toukokuuta 2008 Jammeh uhkasi poliittisessa kokoontumisessa mestata kaikki homot, jotka jäävät kiinni Gambiassa. Hän perusteli vihamielistä asennettaan uskonnolla; hän väitti homoseksuaalisuutta syntiseksi ja moraalittomaksi. "Daily Observer" -lehti julkaisi presidentin näkemystä myötäilleen pääkirjoituksen, joka korosti homoseksuaalisuuden tuomitsemista sekä Raamatussa että Koraanissa.


title: Yahya Jammeh

text: Jammeh on ollut huolissaan maansa noidista ja antanut pidättää useita noituudesta epäiltyjä.


title: Zwickau

text: Zwickau on kaupunki Saksin osavaltiossa Saksassa. Zwickau sijaitsee Erzgebirge-vuorten juurella, Zwickauer Mulde -joen länsirannalla. Kaupungissa on muun muassa säveltäjä Robert Schumannille ja autonvalmistaja August Horchille omistetut museot. Zwickau on kivihiilen tuotantoalueen keskus. Kaupungin asukasluku oli vuoden 2016 lopussa.


title: Zwickau

text: Slaavit asuttivat nykyisen Zwickaun alueen jo 600-luvulla. Germaaniset asukkaat saapuivat 900-luvulla tuoden alueelle kristinuskon. Nimi Zcwickaw, joka juontuu sorbinkielisestä muodosta "Świkawa", mainittiin ensimmäistä kertaa asiakirjoissa kauppapaikkana vuonna 1118. Zwickau sai kaupungin oikeudet vuonna 1212. Kaupunkiin perustettiin fransiskaanien luostari ja luostarikoulu vuonna 1232 ja sisterssiläisten maatila vuonna 1240. Zwickau oli keisarillinen vapaakaupunki vuodesta 1290 vuoteen 1323, jolloin se annettiin läänitykseksi Meissenin rajakreiville. Vaikka kaivostoiminta alueella alkoi jo vuonna 1316, se laajeni vasta, kun läheisestä Schneebergistä löytyi hopeaa vuonna 1470. Seuraavalla vuosisadalla kaupunki oli uskonpuhdistuksen tärkeä tukialue.


title: Zwickau

text: Säveltäjä Robert Schumann syntyi Zwickaussa vuonna 1810, ja hänen synnyinkotinsa on edelleen kaupungin torin laidalla. Zwickau kuului Itä-Saksaan vuosina 1949–1990.


title: Zwickau

text: Zwickaussa on valmistettu Horch- ja Audi-merkkisiä autoja ennen toista maailmansotaa ja Trabanteja sodan jälkeen. Nykyään Zwickaussa autoja valmistaa Volkswagen. Vuonna 1897 perustetussa Westsächsische Hochschule Zwickau (FH) -ammattikorkeakoulussa on noin . Zwickaussa ovat syntyneet muun muassa jalkapallovalmentaja Christoph Daum ja kiekonheittäjä Lars Riedel.


title: Zwickau

text: Teollisuusmies August Horch perusti vuonna 1899 Horch-nimisen yrityksen. Kun hän myöhemmin pyrki perustamaan Horch-merkkisiä autoja valmistavan yrityksen, hänen entiset liikekumppaninsa riitauttivat nimen. Yhtiölle oli keksittävä uusi nimi, jota mietittiin Horchin liikekumppanin kotona. Tämän poika teki juuri latinan läksyjään ja ehdotti kirjasta löytämäänsä sanaa Audi, joka latinaksi tarkoittaa "kuuntele". Vuodesta 2000 on entisessä Audin tehtaassa toiminut August Horch -museo, joka esittelee Zwickaussa valmistettuja kulkuneuvoja ja autonvalmistuksen kehittymistä. Museo kuuluu Euroopan teollisen perinteen reittiin.


title: Abdoulaye Wade

text: Abdoulaye Wade (s. 29. toukokuuta 1926) on senegalilainen poliitikko, joka toimi maansa kolmantena presidenttinä vuosina 2000–2012. Hänet valittiin virkaan 1. huhtikuuta 2000. Toiselle kaudelle hän pääsi 1. maaliskuuta 2007 noin 56 prosentin ääniosuudella.


title: Abdoulaye Wade

text:
Wade perusti Senegalin demokraattipuolueen vuonna 1974 ja on johtanut sitä siitä lähtien. Puolue liittyi Liberal Internationalin jäseneksi 1980.
Wade valittiin parlamenttiin 1978, ja samana vuonna hän oli ensimmäisen kerran presidenttiehdokkaana Léopold Senghoria vastaan.
Hän toimi hallitsevan sosialistipuolueen hallituksessa 1991–1992 ja 1995–1998.


title: Abdoulaye Wade

text: Wade oli presidenttiehdokkaana vielä kolme kertaa ennen valintaansa vuonna 2000.


title: Abdoulaye Wade

text: Hän on tukenut näkyvästi pääkaupunkiin Dakariin rakennettavaa afrikkalaisen renessanssin muistomerkkiä, jota on kritisoitu suuruudenhulluuden ilmentymänä köyhyydestä kärsivässä maassa.


title: Abdoulaye Wade

text: Tammikuun lopussa 2012 korkein oikeus päätti, että Wadella on oikeus pyrkiä kolmannelle kaudelle. Kaudet on rajoitettu vuoden 2001 perustuslain muutoksessa kahteen viisivuotiskauteen, mutta muutos tehtiin vasta Waden valinnan jälkeen, eikä sen katsottu olevan takautuva. Maassa puhkesi päätöksen jälkeen väkivaltaisia mielenosoituksia. Presidentinvaalin ensimmäinen kierros järjestettiin helmikuussa ja toinen kierros maaliskuussa 2012. Wade hävisi vaalin toisella kierroksella entiselle pääministerille Macky Sallille.


title: Serekunda

text: Serekunda eli Serrekunda on Gambian suurin kaupunki. Se sijaitsee pääkaupunki Banjulista lounaiseen. Kaupungin asukasluku oli vuonna 1993 151 560. Serekundan kaupunginosia ovat Kanifing, Latrikunda, Sukuta ja London Corner.


title: Sam Nujoma

text: Samuel Daniel Shafiishuna Nujoma (s. 12. toukokuuta 1929) oli Namibian ensimmäinen presidentti vuodesta 1990 alkaen. Hänet korvasi vuonna 2005 Hifikepunye Pohamba.


title: Sam Nujoma

text: Nujoma on kotoisin Ongandjerasta, Namibian pohjoisosista. Hän oli yksi 11 lapsesta ja muiden tuon ajan poikien tapaan paimensi vanhempiensa karjaa. Hän kävi koulunsa Okahaon suomalaisessa lähetyskoulussa 1937-1945. Hän muutti tätinsä luokse kaupunkiin ja työskenteli kauppa-apulaisena. Vuonna 1949 hän siirtyi setänsä luo Windhoekiin, työskenteli rautatiellä ja opiskeli iltakoulussa. Nujoma erosi rautateiltä ja keskittyi politiikkaan vuodesta 1957 alkaen. Hän osallistui vastarintaliikkeeseen, joutui pidätetyksi ja lähti maanpakoon. Hänet valittiin SWAPO:n puheenjohtajaksi poissaolevana vuonna 1960.


title: Sam Nujoma

text: 1960-luvulla Nujoma otti itselleen lisänimen "Shafiishuna", joka tarkoittaa salamaa.


title: Sam Nujoma

text: Nujoma valittiin itsenäistyneen Namibian ensimmäiseen parlamenttiin, ja parlamentti valitsi hänet yksimieliseksi presidentiksi vuonna 1990. Hänet valittiin uudelleen vuosina 1994 ja 1999.


title: Sam Nujoma

text: Nujoma toimi SWAPO:n johdossa aina marraskuuhun 2007, jolloin hänen seuraajakseen tuli Pohamba.


title: Hifikepunye Pohamba

text: Hifikepunye Lucas Pohamba (s. 18. elokuuta 1935) on namibialainen poliitikko, joka on toiminut maansa toisena presidenttinä. Hänet valittiin 21. maaliskuuta 2005 Sam Nujoman seuraajaksi ja joulukuussa 2009 toiselle kaudelle. Perustuslaki sallii presidentille vain kaksi kautta, ja marraskuussa 2014 Pohamban seuraajaksi valittiin Hage Geingob, joka astuu virkaan huhtikuussa 2015.


title: Hifikepunye Pohamba

text: Hifikepunye Pohamba nousi SWAPO:n johtoon marraskuussa 2007. Hänelle myönnettiin Mo Ibrahim -palkinto maaliskuussa 2015.


title: Levy Mwanawasa

text: Levy Patrick Mwanawasa (3. syyskuuta 1948 – 19. elokuuta 2008) oli Sambian kolmas presidentti. Hän toimi virassa vuodesta 2002 kuolemaansa asti.


title: Levy Mwanawasa

text: Mwanawasa syntyi Mufulirassa. Hän oli toiseksi vanhin kymmenestä lapsesta. Koulutukseltaan hän oli juristi, ja pyöritti omaa asianajotoimistoaan ennen politiikkaan ryhtymistään. Mwanawasa loukkaantui auto-onnettomuudessa 8. joulukuuta 1991, mutta hän pääsi Johannesburgiin sairaalaan ja selvisi. Mwanawasalla oli kuusi lasta.


title: Levy Mwanawasa

text: Mwanawasa edusti uuden sukupolven afrikkalaisjohtajia, joka ei joutunut taistelemaan maansa itsenäisyyden puolesta, vaan koki suurimmaksi uhkaksi korruption. Hän arvosteli kitkerästi aikalaistaan Zimbabwen Robert Mugabea.


title: Levy Mwanawasa

text: Levy Mwanawasa valittiin toiselle kaudelleen Sambian presidentiksi vuonna 2006. Hänen kuolemastaan uutisoitiin 3. heinäkuuta 2008, mutta varapresidentti Rupiah Banda kiisti asian. Hänen kuitenkin sanottiin joutuneen 29. kesäkuuta sattuneen aivohalvauksen seurauksena pariisilaiseen Hôpital d'instruction des armées Percy -sairaalaan.


title: Hiljainen viikko

text: Hiljainen viikko tai suuri viikko tai pyhä viikko on pääsiäistä edeltävä viikko, joka alkaa palmusunnuntaista ja päättyy pääsiäiseen eli Kristuksen ylösnousemusjuhlaan. Hiljaisella viikolla muistellaan Kristuksen kärsimyskertomusta.


title: Hiljainen viikko

text: Luterilaisessa kirkossa ja muissa läntisissä kirkkokunnissa hiljaisesta viikosta käytetään myös nimityksiä kärsimysviikko tai piinaviikko. Ortodoksisessa kirkossa käytetään nimitystä suuri viikko, ja jokaiselle arkipäivällekin on annettu etuliite suuri: suuri maanantai, suuri tiistai... Suurta maanantaita, tiistaita ja keskiviikkoa kutsutaan sulhaspäiviksi tai yljänpäiviksi. Viikosta voidaan käyttää myös nimeä pääsiäisviikko, joskin kirkkovuoden osana oleva pääsiäisviikko on vasta seuraava eli pääsiäissunnuntaista alkava viikko.


title: Hiljainen viikko

text: Ortodoksisessa kirkossa suuri viikko liittyy 40-päiväiseen suureen paastoon eli pääsiäispaastoon heti sen jatkoksi. Suuren viikon aika on ortodoksisessa kirkossa ankaran paaston aikaa.


title: Hiljainen viikko

text: Roomalaiskatolisessa ja samaa perinnettä seuraavissa protestanttisissa kirkoissa pyhä viikko lasketaan mukaan suureen paastoon, ja paaston kannalta tärkein päivä on pitkäperjantai, joka on katolilaisilla toinen vuoden velvoittavista paastopäivistä tuhkakeskiviikon ohella.


title: Hiljainen viikko

text: Suomalaisessa perinteessä käytetään hiljaisen viikon päivistä seuraavia nimityksiä:Ensimmäisestä pääsiäispäivästä käytetään nimitystä sukkasunnuntai tai pääsiäissunnuntai. Se ei kirkollisen kalenterin mukaan kuulu hiljaiseen viikkoon eikä paastonaikaan, vaan aloittaa uuden viikon.


title: Hiljainen viikko

text: Ortodoksisen kirkon piirissä suuren viikon päivien teemat ovat:Suuren viikon jumalanpalveluksissa seurataan viikon tapahtumia. Viikon alkupuolen palveluksissa muistetaan päivän teemaa osana tavallisia jumalanpalveluksia (aamupalvelus, liturgia, ehtoopalvelus), kun taas viikon loppupuolen palvelelukset usein nimetään kuvattavan tapahtuman mukaan. Loppuviikon palveluksia ovat :Viikon kohokohtana oleva Pääsiäisyöpalvelus on ortodoksisen kirkon tärkein yksittäinen jumalanpalvelus. Pääsiäisyön palvelus alkaa hämärässä kirkossa, jossa vain alttarissa palaa yksi valo. Palveluksen alussa kirkossa olijat sytyttävät kantamansa tuohukset (kynttilät) ja niitä kantaen kierretään kirkko ristisaatossa. Kirkon portailta pappi julistaa Kristuksen ylösnousseen ja jonka jälkeen siirrytään takaisin sisälle kirkkoon. Kirkossa luetaan pääsiäiseen liittyviä Raamatun kohtia, kuoro laulaa pääsiäiskanonin, ja toistetaan pääsiäistervehdystä: "Kristus nousi kuolleista, totisesti nousi". Palvelus päättyy ehtoolliseen.


title: Hiljainen viikko

text: Tämän palveluksen jälkeen joissakin kirkoissa vietetään yhteistä pääsiäisateriaa sunnuntai-aamuun asti. Vaihtoehtoisesti osa ihmisistä palaa koteihinsa mukanaan kirkossa siunattua ruokaa.


title: Hiljainen viikko

text: Luterilaisessa kirkossa hiljaista viikko vietetään kokoontumalla kirkkoon seuraamaan Kristuksen kärsimyshistorian tapahtumia. Kärsimyshistoria on perinteisesti jaettu kuuteen lukuun eli ahtiin. Hiljaisen viikon päivinä pidettiin kirkossa sanajumalanpalvelus, jossa saarnat päivän Raamatunkohdasta. Näitä tilaisuuksia on nimitetty ahtisaarnoiksi. Nykyisessä Evankeliumikirjassa niiden sijasta on katkelmat Luukkaan, Johanneksen ja Matteuksen evankeliumeista.


title: Hiljainen viikko

text: Nykyisin ovat tulleet suosituiksi erilaiset kärsimysnäytelmät. Näissä Via Dolorosa- tai Via Crucis -näytelmissä, joita voidaan järjestää kirkossa tai ulkona julkisilla paikoilla, esitetään Kristuksen kärsimystien tapahtumia draaman keinoin. Yleinen on myös esimerkiksi lauluihin, näyttelyyn ja kuvaelmiin perustuva Aamujen aamu -pienoismusikaali ja muut vastaavat tuotannot.


title: Hiljainen viikko

text: Monissa seurakunnissa on alettu pitää myös vanhoja Ristin tien rukoushetkiä. Niissä pysähdytään rukoillen ja mietiskellen Kristuksen kärsimystien vaiheita esittävien kuvien ääreen.


title: Hiljainen viikko

text: Hiljaisen viikon torstai on nimeltään kiirastorstai. Se on pyhän ehtoollisen asettamisen päivä. Kiirastorstain iltana vietetään seurakunnissa messu eli ehtoollisjumalanpalvelus. Kiirastorstain messun päätteeksi alttari tyhjennetään, violetti liturginen väri vaihdetaan mustaan ja ehtoollispöytä verhotaan mustaan. Kirkon edessä voidaan polttaa Jeesuksen ja opetuslasten kynttilöitä, joista sammutetaan ensin "Juudaksen kynttilä" ja sitten muiden opetuslasten kynttilät.


title: Hiljainen viikko

text: Kiirastorstaita seuraava päivä on pitkäperjantai, Kristuksen ristiinnaulitsemisen, kuoleman ja hautaamisen päivä. Pitkänäperjantaina jumalanpalvelus on yksinkertainen ja karu. Yleensä virret lauletaan ilman urkujen säestystä eikä kirkonkelloja soiteta. Myöskään sakramentteja tai muita kirkollisia toimituksia ei vanhan kristillisen perinteen mukaan vietetä pitkäperjantaina eikä lankalauantaina. Liturginen väri on musta, murheen ja kuoleman väri.


title: Hiljainen viikko

text: Perinteen mukaan hiljaisella viikolla on tarkoitus hiljentyä ja valmistautua pääsiäisen viettoon. Perinteinen ruoka on yksinkertaista paastonajan ruokaa.


title: Hiljainen viikko

text: Pitkänäperjantaina ei ollut lupa käydä kylässä ja liikkumista vältettiin. Päivä vietettiin hiljaisuudessa.


title: Hiljainen viikko

text: Lankalauantaina Pohjanmaalla on ollut tapana polttaa rovioita, pääsiäiskokkoja, joiden on alun perin kansanuskon mukaan ajateltu karkottavan pahoja henkiä.


title: Genoa

text: Genoa voi viitata ainakin seuraaviin asioihin:


title: Lumiskeitti

text:
Lumiskeitti (engl. "snowskate" tai "snowdeck") on lumella laskemiseen tarkoitettu rullalautaa muistuttava lauta.
Minkäänlaisia siteitä ei lumiskeitissä ole, vaan sen päällä seistään kuten rullalaudallakin. Lumiskeittaus muistuttaa paljolti rullalautailua, koska se on halpaa ja siinä voi itse rakentaa lumesta erilaisia hyppyreitä, esteitä ja muita maastoelementtejä. Lumella lautaa voi olla vaikeampi hallita lumiskeittiä kuin rullalautaa, joten se voi olla alussa vaikeaa. Alan harrastajat ovat kuitenkin sitä mieltä, että kun lumiskeittauksen oppii, niin siitä tulee jopa helpompaa ja turvallisempaa kuin rullalautailu.


title: Lumiskeitti

text: Nykyään tarjolla on monenlaisia lumiskeittejä: on suksellinen "bi-deck", joka on tarkoitettu enemmänkin laskemiseen rinteissä, sukseton "lätty" joka on yleisin käytetty lumiskeitti katukäyttöön, 4-suksinen, jossa on 4 pientä suksea renkaiden tilalla ja joka muistuttaa paljon rullalautaa ja "äpärä", jossa on erilainen uudenmallinen suksi.


title: Lumiskeitti

text: Lumiskeitin keksijänä pidetään entistä ammattilaislumilautailijaa Andy Wolfia, joka esitteli keksimänsä lumiskeitin 1990-luvun loppupuolella. Tunnetuimpia lumiskeittaajia ovat nykyään Phil Smage ja Alan Gerlach.


title: Lumiskeitti

text: Sukseton eli "lätty" lumiskeitti, jossa ei ole ollenkaan suksea vain lasketaan ns. "deckin" päällä, on tarkoitettu enemmänkin katukäyttöön eli temppujen tekemiseen kaduilla, ja sitä käytetään harvoin laskettelurinteissä. Siinä on uritettu pohja, jotta se pysyisi paremmin kontrolloitavissa. Suksettomia lumiskeittejä on puisia ja muovisia malleja. Puinen lumiskeitti liukuu huomattavasti muovista kovempaa ja se on paljon jäykempi kuin muovinen lumiskeitti, mutta puisia lumiskeittejä kannattaa huoltaa usein esimerkiksi vahaamalla.


title: Lumiskeitti

text:
Lumiskeitillä voi tehdä samoja temppuja kuin rullalaudallakin.
Temppujen nimet ovat molemmissa lajeissa samoja lukuun ottamatta rullalautailun "nose- ja tailgrindejä", jotka tunnetaan lumiskeittauksessa nimillä "nose- ja tailpress". Suksettomalla lumiskeitillä on mahdollista esim. hyppiä rappusia alas kuten rullalaudallakin ja sillä voidaan tehdä vaikka erilaisia "flätti- temppuja". Sukselliset lumiskeitit on tarkoitettu esimerkiksi ns. "pressien" ja "boxien" vetämiseen.


title: Lumiskeitti

text:
Lumiskeitillä lasketaan samalla tavalla kuin lumilaudallakin, ainoana erona on lumilaudan siteet, joita ei lumiskeitissä ole.
Lumiskeitillä voi laskea niin laskettelurinteessä kuin pulkkamäessäkin, tosin laskettelurinteissä saatetaan vaatia ns. karkuremmin käyttämistä ja joissain laskettelukeskuksissa lumiskeiteillä laskeminen on kokonaan kielletty.
Optimaalinen tilanne lumiskeitillä laskemiseen on, kun on kova lumikerros alla ja päällä 5-10 senttimetriä puuterilunta.
Kuitenkin laudoilla, joissa on suksi ja metallikantit, voidaan laskea lähes kaikissa olosuhteissa.


title: Lumiskeitti

text: Lumiskeittien saatavuus kaupoista väheni nopeasti niiden ilmestymisen jälkeen, mutta nykyään laji on taas saanut suosiota ja ainakin suksettomien lumiskeittien saatavuus on kasvanut, niitä saa esim. alkulumien aikaan "Snowskate Shop", "Overboardista", "Boardstockista" ja muista skeittiliikkeiden nettikaupoista. Suksellisia lumiskeittejä saa tilattua esim. "PT Pro Storen" nettisivulta ja ulkomailta. Käytettyjä lumiskeittejä voi löytää myös halvalla huutokauppasivustoilta. Aloittelija voi löytää lautoja myös suurten markettien urheiluosastoilta.


title: Lumiskeitti

text: Seuraavat yritykset valmistavat tai ovat valmistaneet lumiskeittejä:


title: Lumiskeitti

text: Ambition snowskates.com


title: Lumiskeitti

text: Premiersnow.com


title: Kick (albumi)

text: Kick on australialaisen rock-yhtyeen INXSin vuonna 1987 julkaistu albumi, joka on bändin myydyin. Se on pelkästään Yhdysvalloissa myynyt yli 10 miljoonaa. Albumi sisältää hitit "Devil Inside", "Need You Tonight", "New Sensation" ja "Never Tear Us Apart". Se on julkaistu uudelleen vuonna 2004, joka sisältää albumin lisäksi toisen levyn, joka sisältää single-, remix-, demo- ja liveversioita albumin kappaleista sekä albumilta poistettuja kappaleita.CD1:


Kick (albumi)


title: Requiescat in pace

text: Requiescat in pace, tai monikossa requiescant in pace, on latinankielinen lentävä lause, joka tarkoittaa suomeksi ”levätköön [hän] rauhassa”.


title: Requiescat in pace

text: Ilmaisun lähtökohtana on Raamatun psalmi 4:9, "”in pace simul requiescam et dormiam”" (). Lausetta tai sen lyhennettä (RIP tai R.I.P.) käytetään usein hautakivissä viimeisenä toivotuksena vainajalle. Se esiintyy myös katolisessa rukoushetkessä kuolleiden puolesta luettavassa rukouksessa: "”Requiem aeternam dona ei (eis), Domine, et lux perpetua luceat ei (eis). Requiescat (-ant) in pace. Amen.”"


title: Wilson Pickett

text: Wilson Pickett (18. maaliskuuta 1941 Prattville, Alabama – 19. tammikuuta 2006 Reston, Virginia) oli yhdysvaltalainen rhythm and blues- ja soul-laulaja ja lauluntekijä. Pickett oli erityisesti tunnettu voimakkaista tulkinnoistaan ja oli soulmusiikin suuria hahmoja. Hänet valittiin Rock and Roll Hall of Fameen vuonna 1991.


title: Wilson Pickett

text: Wilsonin musiikillinen ura alkoi jo lapsuudessa esiintymisillä hänen kotikaupunkinsa baptistikirkkojen kuoroissa. Muutettuaan Detroitiin hän perusti gospel-yhtyeen nimeltä "The Violinaires", jonka kanssa hän esiintyi kirkoissa eri puolilla Yhdysvaltoja. Ystäviensä Sam Cooken ja Aretha Franklinin esikuvaa noudattaen Pickett alkoi pian esittää myös maallista musiikkia. Pickettin ensimmäinen suuri menestys oli hänen oma sävellyksensä "It's Too Late", joka nousi listoille 27. heinäkuuta 1963 ja nousi korkeimmillaan seitsemännelle sijalle. Suurimman menestyksensä Pickett saavutti memphisläiselle Stax Records levy-yhtiölle äänittämillään singleillä, joista tunnetuimpia lienee "In the Midnight Hour" vuodelta 1965, "634-5789" ja "Ninety-Nine and One-Half (Won't Do)". Viimeinen suuri menestyskappale oli "Fire and Water" vuodelta 1972.


title: Wilson Pickett

text: Pickett toimi uransa aikana myös lauluntekijänä, ja hänen kappaleitaan ovat levyttäneet muun muassa Led Zeppelin, Van Halen, Grateful Dead, Genesis ja Rolling Stones.


title: Wilson Pickett

text: Musiikkiuransa ulkopuolella Pickett joutui hankaluuksiin viranomaisten kanssa, ja vuonna 1993 hänet tuomittiin vuodeksi vankilaan rattijuopumuksen vuoksi. Vapauduttuaan hän palasi levytysstudioon, ja vuonna 1999 julkaistu albumi "It's Harder Now" nimettiin Grammy-ehdokkaaksi. Hän kuoli sydänkohtaukseen 19. tammikuuta 2006 kärsittyään parin vuoden ajan erittäin heikosta terveydestä.


title: Kivarinjärvi (järvi)

text: Kivarinjärvi on pieni järvi Puolangan kunnassa, noin neljän kilometrin päässä kuntakeskuksesta länteen. Kivarinjärven kylä sijaitsee järven etelärannalla. Järven pinnankorkeus on 137,5 metriä, ja suurin syvyys noin 11 metriä. Itä–länsisuunnassa järvi on noin neljä kilometriä pitkä, ja leveimmältä kohdaltaan noin 1 200 metriä leveä. Järvi on Kiiminkijoen alkulähde, ja kuuluu Kiiminkijoen vesistöalueeseen.


title: Kivarinjärvi (järvi)

text: Järvi jakaantuu maantieteellisesti kahteen osaan. Järven pääosa on itä–länsisuunnassa noin kolmen kilometrin pituinen, itään siitä taas työntyy kapeampi, noin kilometrin pituinen Nurkkalahti. Länsipään Lehtolanlahdella on veneenlaskupaikka ja kota.


title: Kivarinjärvi (järvi)

text: Järvessä on yksi saari, Jokelansaari.


title: Kivarinjärvi (järvi)

text: Kivarinjärveen laskee yksi joki, Keskijoki, samoin kuin useampia suo-ojia. Perämereen laskeva Kiiminkijoki on järven ainoa laskujoki. Se alkaa järven pääosan pohjoisrannalta ja virtaa länteen.


Deepest Purple: The Very Best of Deep Purple on vuonna 1980 julkaistu rockyhtye Deep Purplen kokoelma, joka sisältää yhtyeen suosituimpia singlejä ja albumiraitoja vuosilta 1970-1974.


title: Deepest Purple: The Very Best of Deep Purple

text: Levyllä on kahden eri kokoonpanon kappaleita. Valtaosassa kappaleista esiintyy kokoonpano Ian Gillan, Roger Glover, Ritchie Blackmore, Jon Lord ja Ian Paice, eli mark II, mutta raidoilla 9 ja 10 Gillanin ja Gloverin tilalla ovat David Coverdale ja Glenn Hughes, eli näissä on kokoonpanona niin kutsuttu mark III.


text: Kappaleet "Black Night" ja "Strange Kind Of Woman" julkaistiin Euroopassa alun perin vain singleinä. Lisäksi kappaleesta "Speed King" on leikattu alun särökitaraintro pois.


text: Levy on koostettu yhteistyössä yhtyeen rumpali Ian Paicen kanssa, ja onkin siten harvoja "virallisia" Deep Purplen kokoelmalevyjä.


title: Rock and Roll Hall of Fame

text: Rock and Roll Hall of Fame on Clevelandissä Ohiossa sijaitseva museo, jonka tarkoituksena on kerätä ja säilyttää rock-musiikkiin merkittävästi vaikuttaneiden artistien ja tuottajien historiaa. Rock and Roll Hall of Fameen on mahdollista päästä kaksikymmentäviisi vuotta ensimmäisen levyn julkaisemisen jälkeen ja ehdokkailta odotetaan merkittävää, osoitettavissa olevaa vaikuttamista rockin historiaan. Hall of Famessa on neljä kategoriaa: esiintyjät, ei-esiintyjät, varhaiset vaikuttajat ja vuodesta 2000 eteenpäin ”tukijoukot” ("sidemen") eli sessio- ja konserttimuusikot.


title: Rock and Roll Hall of Fame

text: Hall of Fameen otetaan vuosittain muutamia uusia jäseniä näyttävässä seremoniassa. Se järjestettiin ensimmäisinä vuosina New Yorkin Waldorf Astoria -hotellissa, myöhemmin Clevelandissa ja Los Angelesissa, ja vuonna 2014 se pidettiin New Yorkin Brooklynin Barclays Centerissä.


title: Rock and Roll Hall of Fame

text: Ensimmäisinä sen jäseniksi pääsivät tammikuussa 1986 Chuck Berry, James Brown, Ray Charles, Sam Cooke, Fats Domino, Everly Brothers, Buddy Holly, Jerry Lee Lewis, Little Richard, ja Elvis Presley. Ainoa pohjoismaalainen listalle päässyt on ruotsalainen pop-yhtye ABBA.


title: Rock and Roll Hall of Fame

text: Uusien jäsenten valintaprosessi on herättänyt keskustelua ja erityisesti progressiivisen rockin ja heavy metallin edustajat ovat katsoneet joutuneensa tarkoitushakuisesti syrjäytetyiksi. Toisten mielestä puolestaan uusia jäseniä otetaan vuosittain liikaa ja jäsenyyden arvo on kokenut inflaation.


title: Rock and Roll Hall of Fame

text: The Rock and Roll Hall of Fame -säätiö perustettiin vuonna 1983. Museon rakentaminen kesti kymmenen vuotta, ja varsinainen museo avautui 1. syyskuuta ja yleisölle 2. syyskuuta 1995. Rakennuksen on suunnitellut arkkitehti I. M. Pei, ja se sijaitsee Clevelandin keskustassa Eriejärven rannalla. Clevelandin kaupunki valittiin museon sijoituspaikaksi kansanäänestyksessä. Perusteena lopputulokseen vaikutti kaupungissa aikoinaan toiminut DJ Alan Freed, joka saattoi rock-musiikkia ja termiä ”rock and roll” tunnetuksi suuren yleisön piirissä.


title: Double Platinum

text: Double Platinum on hard rock -yhtye KISSin vuonna 1978 ilmestynyt kokoelmalevy, joka sisältää kappaleita vuosilta 1974–1978. Albumi pääsi Billboardin listoilla 22. sijalle ja platinarajan yli. Tämän kunniaksi levyn oheen päätettiin lisätä faniekstraksi pahvinen ”Platinum award” -levy.


title: Double Platinum

text:
A-puoli
B-puoli


title: Double Platinum

text:
C-puoli
D-puoli


title: Ürümqi

text: Ürümqi tai Urumtši (; ) on Sinkiangin uiguurien autonomisen alueen pääkaupunki Kiinassa. Ürümqi on Länsi-Kiinan suurin kaupunki 3 112 559 (2010) asukkaallaan.


title: Ürümqi

text: Guinnessin ennätysten kirjan mukaan Ürümqi on kauempana merestä kuin mikään muu kaupunki. Sieltä on noin 2 220 kilometriä lähimmälle rannikolle.


title: Ürümqi

text: Kaupungissa vallitsee mannerilmasto. Kesät ovat kuumia ja kuivia; heinäkuun keskilämpötila on 24 °C. Talvet ovat kylmiä ja kosteita. Keskilämpötila tammikuussa on −16 °C.


title: Ürümqi

text: Nykyisen Ürümqin alue päätyi ensimmäistä kertaa kiinalaisten vallan alaisuuteen 600–700-luvuilla, jolloin kiinalaiset perustivat Beitingin protektoraatin, jonka keskus oli noin 130 kilometriä nykyisestä kaupungista itään. Ürümqin alueelle perustettiin vuonna 640 Luntain piirikunta, josta tuli myöhemmin tärkeä keskus karavaaneille, jotka matkasivat edelleen Ilijoen laakson kautta Turkestaniin. Tang-dynastia vetäytyi alueelta 750-luvulla ja alue päätyi uiguurien ja sittemmin džungaarien hallintaan. Kiina valtasi alueen takaisin džungaareilta Qing-dynastian aikana 1700-luvulla. 1760-luvulla alueen keitaille perustettiin sotilastukikohtia ja vuonna 1763 kiinalaiset perustivat paikalle Dihuaksi nimeämänsä kaupungin, josta tuli tärkeä mantšujen sotilaallinen tukikohta alueella. 1860-luvulla Sinkiangissa syttyi muslimien kapina ja kapinalliset valtasivat kaupungin vuonna 1864. Zuo Zongtangin johtamat kiinalaiset valtasivat kaupungin takaisin vuonna 1876. Sinkiangin maakunta perustettiin vuonna 1884 ja Ürümqista eli tuolloisesta Dihuasta tuli alueen hallinnollinen pääkaupunki. Vuoden 1949 jälkeen kaupunki on kehittynyt myös teollisuuden keskuksena, paljolti lähistöltä löydettyjen luonnonvarojen, kuten kivihiilen ja öljyn, ansiosta. Kaupungissa on ollut jännitteitä sen han-kiinalaisen enemmistön ja uiguurivähemmistön välillä. Esimerkiksi heinäkuussa 2009 levottomuudet johtivat useiden henkilöiden kuolemaan ja satoihin haavoittuneisiin.


title: Ürümqi

text: Piirikuntatasolla Ürümqi jaetaan seitsemään kaupunkipiiriin ja yhteen piirikuntaan (numerointi kuten oheisessa kuvassa):


title: Ürümqi

text: Ürümqin bruttokansantuote vuonna 2014 oli 246,1 miljardia renminbiä, eli 70 428 asukasta kohden. Teollisuuden osuus bruttokansantuotteesta on 31 %. Kaupungin lähistöltä löytyneet luonnonvarat, kuten kivihiili ja öljy, ovat johtaneet kaupungin teollistumiseen. Ürümqissa on muun muassa rauta- ja terästeollisuutta, maatalouskoneiden valmistusta, sementti-, lannoite- ja kemianteollisuutta, öljynjalostamo ja puuvillanjalostusta. Ympäröivän maaseudun maataloutta on pyritty kehittämään keinokastelulla. Ürümqi kaakkoon Chaiwopussa sijaitsee Kiinan ensimmäinen suurikokoinen tuulivoimalaitos.


title: Ürümqi

text: Ürümqi liitettiin Kiinan rautatieverkkoon Lanzhouhun Gansun maakuntaan johtavalla rautatiellä 1960-luvun alussa. Samaa reittiä kulkee myös maantie. Sittemmin on rakennettu myös rautatieyhteys naapurimaa Kazakstaniin. Vuonna 1999 valmistui rautatieyhteys Kašgariin Sinkiangin lounaisosassa. Kaupunkia palveleva kansainvälinen lentokenttä sijaitsee Ürümqista luoteeseen.


title: Ürümqi

text: Vuonna 2010 Ürümqin yli kolmesta miljoonasta asukkaasta pääosa eli 74,91 % on han-kiinalaisia. Uiguureja kaupungin väestöstä on 9,95 %. Muita merkittäviä vähemmistöjä ovat hui-kiinalaiset (7,81 %) ja kazakit (2,17 %). Lisäksi kaupungissa asuu muita vähemmistökansoja.


title: SS Lady Elgin

text: SS Lady Elgin oli Pohjois-Amerikan Suurilla järvillä liikennöinyt puurunkoinen siipiratashöyrylaiva, joka haaksirikkoutui Michiganjärvellä Chicagon edustalla 8. syyskuuta 1860. Turmassa arvellaan menehtyneen jopa 400 ihmistä


title: SS Lady Elgin

text: Illalla 7. syyskuuta 1860 "Lady Elgin" lähti Chicagosta kohti Wisconsinin Milwaukeeta mukanaan postia, rahtia ja matkustajia sekä milwaukeelaisia Pohjoisvaltioiden sotilaita, jotka olivat viettäneet päivän Chicagossa kuulemassa Stephen A. Douglasin kampanjapuhetta. Paluumatkan aikana Michiganjärvellä riehui voimakas tuuli, joka puuskissa nousi myrskylukemiin. Illan jo pimettyä kuunari "Augusta" törmäsi "Lady Elginin" paapuurin puoleiseen kylkeen siipirattaan taakse. Törmäyksessä kaikki "Lady Elginin" valot sammuivat.


title: SS Lady Elgin

text: "Augusta" juuttui kiinni "Lady Elginin" kylkeen, mutta se irtosi jonkin ajan kuluttua. Kuunarin päällikkö Darius Malott totesi höyrylaivan etääntyvän nopeasti, ja hän päätti itse purjehtia Chicagon satamaan tarkastamaan vauriot sen sijaan, että olisi jäänyt tarkastamaan tilanteen.


title: SS Lady Elgin

text: "Lady Elgin" oli vaurioitunut törmäyksessä pahoin, ja miehistö ryhtyi keventämään alusta heittämällä rahtia ja ajamalla karjaa veteen ja yritti saada runkoon tulleen aukon vedenpinnan yläpuolelle. Pelastusvene laskettiin, mutta se ajelehti pois ennen kuin kukaan ehti nousta siihen. Vain vajaata 20 minuuttia myöhemmin "Lady Elgin" alkoi hajota, ja se katkesi kahteen osaan.


title: SS Lady Elgin

text: Päivän valjetessä vielä 350—500 henkeä kamppaili aallokossa henkensä puolesta tarrautuen kaikkeen kelluvaan. Osa heistä onnistui pääsemään rantaan, mutta arveluiden mukaan yli 300 matkustaja menehtyi onnettomuudessa. Pelastuneiden määräksi laskettiin myöhemmin 160.


title: SS Lady Elgin

text: Haaksirikon jälkeen laivan omistaja Gurdon Saltonstall Hubbard sai vakuutusyhtiöltä 12 000 dollarin korvauksen, mutta sekä Huddard ja vakuutusyhtiö eivät suostuneet laivan hylkäämiseen. "Lady Elginin" hylkyä ei kuitenkaan koskaan nostettu.


title: SS Lady Elgin

text: Sukeltaja Harry Zych löysi "Lady Elginin" hylyn Highland Parkin kaupungin edustalta vuonna 1989 ja vaati itselleen omistusoikeutta hylkyyn ja sen esineistöön. Kymmenen vuoden oikeustaistelun jälkeen hylyn hallinta ja omistus siirtyi Zychille.


title: Kersti Juva

text: Kersti Anna Linnea Juva (s. 17. syyskuuta 1948 Helsinki) on suomentaja ja filosofian maisteri. Hän on Suomen huomattavimpia ja tuotteliaimpia englanninkielisen kirjallisuuden kääntäjiä.


title: Kersti Juva

text: Juva valmistui Helsingin yliopistosta 1972 pääaineenaan englantilainen filologia, minkä jälkeen hän on työskennellyt vapaana suomentajana sekä opettanut kääntämistä.


title: Kersti Juva

text: Juva on entisen arkkipiispan ja Helsingin yliopiston rehtorin Mikko Juvan ja tämän puolison Riitta Juvan esikoistytär. Perheessä korostettiin kielellisen ilmaisun ja kirjallisuuden merkitystä, ja nuori Juva luki kirjoja suorastaan ahmimalla. Oppikoulussa Juva kiinnostui erityisesti kuvataiteista. Juvan teini-ikä osui 1960-luvulle, jolloin nuoriso etsi voimakkaasti uutta. Juva koki uuden sukupolven tulon voimakkaasti ja kirjoitti laajasti lainatussa kirjoituksessaan "Teinilehteen" vuonna 1967: ”Mutta jos selviämme tästä, meistä tulee voimakas sukupolvi, karaistua terästä!”


title: Kersti Juva

text: Ylioppilaaksi tultuaan Juva päätyi opiskelemaan Helsingin yliopistoon suomen kieltä ja kotimaista kirjallisuutta sekä englantilaista filologiaa. Suomen kielen laitoksella hän tutustui yhdessä opiskelutoverinsa Kristiina Rikmanin kanssa kirjailija Eila Pennaseen, joka oli laitoksella suomentamisen kurssin vetäjänä. Pennanen johdatti opiskelijatoverit suomentajiksi WSOY:lle, jolle Juva alkoi tehdä käännöstöitä vuodesta 1973 alkaen. Vuodesta 1985 lähtien Juva on asunut osan vuodesta Suomessa (Helsingissä ja Nuuksiossa) ja osan Britanniassa (Oxfordissa ja Länsi-Walesissa). Walesissa puhuttu kelttiläinen kymrin kieli ja Walesin kulttuuri ovat tulleet Juvalle läheisiksi.


title: Kersti Juva

text: Kersti Juva tunnetaan etenkin J. R. R. Tolkienin teosten suomentajana. Hänen ensimmäinen romaanikäännöksensä oli "Taru sormusten herrasta" -trilogia (1973–1975, osat I–II yhdessä Eila Pennasen kanssa). Myöhemmin hän on suomentanut lähes koko Tolkienin tuotannon, johon kuuluvat "Silmarillion" (1979), "Hobitti" (1985), "Keskeneräisten tarujen kirja" (1986) sekä lukuisat pienemmät teokset.


title: Kersti Juva

text: Juvan muuhun käännöstuotantoon kuuluu englantilaisen kirjallisuuden klassikoita, kuten Laurence Sternen "Tristram Shandy – elämä ja mielipiteet" (1998), Charles Dickensin "Nicholas Nicklebyn elämä ja seikkailut" (1992) sekä "Kolea talo" (2006), A. A. Milnen "Nalle Puh" -romaanit (1975) ja Richard Adamsin "Ruohometsän kansa" (1975). Lisäksi hän on suomentanut näytelmiä ja kuunnelmia, kuten Yleisradion Radioteatterissa vuodesta 1979 lähetetyn "Knalli ja sateenvarjo" -kuunnelmasarjan.


title: Kersti Juva

text: Kersti Juva on palkittu käännöstyöstään lukuisia kertoja. Hän on saanut valtion kääntäjäpalkinnon 1976, 1986 ja 1998, WSOY:n palkinnon 1997, kirjallisuuden Suomi-palkinnon 1998, Agricola-palkinnon 1999 ja Suomen Kulttuurirahaston palkinnon 2006. Vuonna 2008 Taiteen keskustoimikunta nimitti Juvan viisivuotiseen taiteilijaprofessorin virkaan. Juvalle myönnettiin taiteilijaeläke vuonna 2014. Vuonna 2014 Kersti Juva vihittiin Itä-Suomen yliopistossa filosofian kunniatohtoriksi. Vuonna 2018 hän sai Pro Finlandia -mitalin.


title: Kersti Juva

text: Juva on opettanut suomentamista useina vuosina Helsingin, Tampereen ja Joensuun yliopistoissa, Suomen kääntäjien ja tulkkien liiton mestarikursseilla ja Oriveden Opistolla sekä Rodoksella.


title: Kersti Juva

text: Kersti Juva on avioliitossa englantilaisen teologian tohtorin Juliette Dayn kanssa. Juva toimi Setan varapuheenjohtajana vuosina 1985–1986.


title: Kersti Juva

text: Kersti Juva jakaa aikansa Helsingin, Espoon Nuuksion, Oxfordin ja Etelä-Walesin välillä.


title: Toppilan rautatieasema

text: Toppilan rautatieasema (, aiemmin Tpa ) oli Suomen rataverkon liikennepaikka aina 5. kesäkuuta 2005 saakka. Tällöin Oulun rautatieasemalta viiden kilometrin päässä sijainnut liikennepaikka poistui Ratahallintokeskuksen liikennepaikkaluettelosta. Nykyään asemarakennuksen omistaa arkkitehtitoimisto Ave Forma Oy.


title: Toppilan rautatieasema

text: Valtionrautatiet rakensi Oulun kauppaseuran aloitteesta radan Oulun asemalta Tuiran kautta Toppilaan vuonna 1886 osana Pohjanmaan rataa, ja Toppilan sataman ja aseman liikennemäärät kasvoivat ulkomaankaupan myötä.Myöskin sellutehdas aiheutti oman liikennöintitarpeensa heti valmistuttuaan 1930-luvulla. lähtien. Myöhemmin Oulun syväsataman rakentamisen myötä Toppilan satama menetti merkityksensä, sillä uudemmat suuret laivat eivät päässeet matalaan satamaan. Nykyisin satama on lähinnä huviveneilykäytössä ja virallisesti tavaraliikenteen satama lakkautettiin 2012.


title: Toppilan rautatieasema

text: Rautatiekuljetuksissa liikennemäärät vähenivät olemattomiin turpeenkuljetuksen siirtyessä kiskoilta maanteille. Tämän vuoksi Toppilan ratapihaa supistettiin voimakkaasti: vielä 1980-luvun alussa ratapihalla oli neljä rinnakkaista raidetta, mutta 2000-luvulla enää kaksi läpiajettavaa raidetta ja pistoraiteita.


title: Toppilan rautatieasema

text: 2000-luvun alusta Toppilaan liikennöitiin vain harvoin ja Vihreäsaaren öljysatamassa sijaitseville VR:n öljyvarastoille noin kerran viikossa. Kun Pohjois-Suomen ratojen sähköistys valmistui joulukuussa 2006, päättyi Vihreäsaaren liikenne käytännössä kokonaan. Sekä Vihreäsaaren että Toppilan raiteistot joutuivat purku-uhan alle vähäisen käytön vuoksi.


title: Toppilan rautatieasema

text: Keväällä 2007 Toppilasta Vihreäsaaren öljysatamaan johtanut raide suljettiin liikenteeltä asettamalla raiteen alkukohtaan seislevy ja lukitsemalla vaihteet johtamaan Toppilan ratapihalle. Pohjois-Suomen Rautatieharrastajat ry liikennöi kesällä 2007 ja 2008 lauantaisin Vihreäsaareen museoliikennettä Oulun rautatieasemalta Dm7- eli lättähattujunilla.


title: Toppilan rautatieasema

text: Toppilan ratapihan purkaminen aloitettiin syyskuussa 2009 poistamalla kiskotus tasoristeyksistä ja asfaltoimalla ne umpeen. Vanhan aseman edustalle ei siten voinut enää liikennöidä rautatiekalustolla. Seuraavana vuonna purettiin ratapihan loputkin osat ja vuoden lopulla Vihreäsaaren raide.


title: Stirling

text: Stirling (, ) on Skotlannin entinen pääkaupunki ja historiallinen taistelukenttä, joka sijaitsee noin 50 kilometriä Glasgow'sta ja Edinburghista pohjoiseen, hyvien kulkuyhteyksien varrella.


title: Stirling

text: Parhaiten Stirling tunnetaan Sir William Wallacesta, Skotlannin ensimmäisestä suuresta vapaustaistelijasta ja Stirling Bridgen taistelun sankarista. William Wallacen johtamat skottijoukot voittivat englantilaismiehittäjien armeijan Stirlingin vanhalla kivisillalla vuonna 1297. Nykyään William Wallace muistetaan Mel Gibsonin roolisuorituksesta elokuvassa Braveheart – taipumaton. Wallacen muistoa kunnioittamaan on Stirlingiin pystytetty National Wallace Monument -muistomerkki. Goottilaistyylinen torni kohoaa 67 metriä ylös kukkulalta, jolle se pystytettiin vuonna 1869. Tornin huipulla sijaitsevalle näköalatasanteelle, josta avautuu henkeä salpaavat maisemat, pääsee kiipeämään maksua vastaan.


title: Stirling

text: Stirling Bridgen taistelu ei toki ole ollut ainoa kerta, kun Stirling on toiminut tärkeänä puolustusmuurina. Roomalaiset ja myöhemmin englantilaiset ovat useaan otteeseen pyrkineet vahvistamaan asemaansa valtaamalla Skotlannin - tai Kaledonian, kuten roomalaiset sitä nimittivät. Skotlannin itsenäisyyden varmisti lopulta Robert Bruce johtamalla joukkonsa voittoisaan Bannockburnin taisteluun englantilaisia vastaan vuonna 1314. Myös Bannockburnin taistelukenttä on eräs Stirlingin suosittuja nähtävyyksiä.


title: Stirling

text: Stirlingin kaupungin historia ulottuu kuitenkin kauemmas kuin Wallacen tai Brucen urotekoihin. Stirling sai "borough"-aseman jo 1100-luvulla ollen ensimmäisiä todella tärkeitä kaupunkeja keskiaikaisessa Skotlannissa. Syynä tähän oli Forth-joki, jonka matalin kohta osui juuri Stirlingiin. Joen matalaan ylityskohtaan on aikojen kuluessa rakennettu useita siltoja, mukaan lukien myös vanha kivisilta, jonka luona Stirling Bridgen taistelu käytiin. Nykyään vanhan kivisillan tilalla on myöhemmin rakennettu kopio, mutta sillan alta joesta on löydetty alkuperäisen sillan jäänteitä.


title: Stirling

text: Stirlingin keskustassa sijaitseva, 1100-luvulla rakennettu Stirlingin linna, on ulkoapäin näyttävä ja linnan muurien sisällä on paljon nähtävää. Linnan ulkopuolelta on kauniit näkymät Stirlingin yli ja aivan linnan vieressä on vanha vierailun arvoinen hautausmaa.


title: Stirling

text: Kaupungin keskustassa on paljon vanhoja rakennuksia. Korttelin päässä rautatieasemalta sijaitsee Murray Place -aukio, josta on hyvä aloittaa kierros Stirlingin keskustassa. Murray Placen ympäriltä lähtevät paikallisbussit, ja suurin osa keskustan liikkeistä sijaitsee myös sen läheisyydessä.


title: Stirling

text: Murray Placen vieressä on myös Thistle Centre -kauppakeskus, josta löytyy suuri määrä niin isoja kuin pieniä liikkeitä. Thistle Centerin toisesta päästä pääsee myös rautatieaseman vieressä sijaitsevalle linja-autoasemalle, josta lähtee kaukoliikenteen bussit.


title: Stirling

text: Murray placelta pääsee vuonna 1882 valmistuneeseen Old Arcade -kauppakäytävään, joka johtaa King Streetille. Käytävän varrella on paljon pieniä liikkeitä, jotka myyvät kaikkea matkamuistoista vanhoihin kirjoihin ja soittimista tatuointeihin. King Streetiltä on hyvä jatkaa ylös rinnettä kohti linnaa ja poiketa matkan varrella vaikka vanhassa vankilassa (Old Town Jail). Church of Holy Rude sijaitsee myös linnan läheisyydessä.


title: Stirling

text: Murray Placen ympäriltä lähtevillä paikallisbusseilla pääsee helposti vaikkapa lähikyliin: St. Ninias, Causewayhead, Bridge of Allan jne. Sieltä lähtevät myös yliopistolle menevät linja-autot.


title: Stirling

text: Stirlingin yliopisto ("University of Stirling") on perustettu vuonna 1967, ja siellä on noin 11 500 opiskelijaa. Yliopisto sijoittuu kokonaisuudessaan luonnonkauniille kampukselle, jonka keskellä on pienten metsiköiden ja nurmikenttien ympäröimä Airthrey Loch -järvi. Järven luona voi viettää aikaansa istuskelemalla penkeillä ja katselemalla lukemattomia kaneja ja vesilintuja. Yliopiston 1960-luvulta peräisin olevat rakennukset ovat varsin kolkkoja, mutta sopivat silti hyvin ympäristöönsä. Yliopisto on menestynyt suhteellisen hyvin Britannian kansallisissa vertailuissa sijoittuen viime aikoina 15 parhaan yliopiston joukkoon.


title: Stirling

text: Helpoiten Stirlingiin pääsee junalla, joko Edinburghista tai Glasgow'sta. Vaihtoehtoisesti voi ottaa linja-auton, jolla matka kestää hieman pitempään.


title: Gwangju

text: Gwangju (, hanja 光州) on maakuntajaon ulkopuolinen metropolikaupunki Etelä-Korean lounaisosassa. Se sijaitsee sisämaassa muutama kymmenen kilometriä Keltaisenmeren rannikolta ja on kokonaan Etelä-Jeollan maakunnan ympäröimä. Se oli aiemmin myös maakunnan pääkaupunki. Gwangjun asukasluku on 1 364 560 (vuonna 2010) ja sen pinta-ala on 501,28 neliökilometriä.


title: Gwangju

text: Gwangjun nimen muodostaneet kirjoitusmerkit tarkoittavat ”valon kaupunkia”. Varhaisin tunnettu maininta nimestä on Goryeo-dynastian ajalta vuodelta 940, ja sen väitetään olevan Yi Saekin keksintöä. Metropolikaupunki Gwangjusta tehtiin vuonna 1995. Se on maan lounaisosien tärkein talouden, koulutuksen ja kulttuurin keskus. Kaupunki tunnetaan muun muassa vuoden 1980 demokratialiikkeen syntypaikkana ja taidekaupunkina. Maalaustaiteen Namjonghwa-koulukunta ja pansori-musiikki ovat saaneet alkunsa Gwangjusta, ja siellä on järjestetty Gwangjun biennaali vuodesta 1995 lähtien.


title: Gwangju

text: Gwangjulla on viisi sisarkaupunkia ympäri maailmaa:


title: Belém

text: Belém on Parán osavaltion pääkaupunki Brasiliassa. Vuonna 2010 siellä oli noin 1,4 miljoonaa asukasta. Belém sijaitsee laajassa Amazonin deltassa Guamájoen suulla, 80 km paikasta jossa Pará laskee Atlantin valtamereen. Se on yhdessä Manausin kanssa Amazonin sademetsäalueen tärkeimpiä kaupunkeja. Manaus on näistä kahdesta tunnetumpi, mutta Belém on alueen ainoa vanha kaupunki.


title: Belém

text: Belém tunnetaan myös lempinimellä "Cidade das mangueiras" (”mangopuiden kaupunki”). Brasilialaiset käyttävät kaupungista usein nimitystä "Belém do Pará" (”Parán Belém”) erottaakseen sen Palestiinan Betlehemistä (portugaliksi Belém).


title: Belém

text: Belém on tärkeä satamakaupunki Amazonin alueella, ja sieltä on yhteydet pääkaupunki Brasiliaan noin 2 000 kilometrin päähän. Päällystettyä maantietä pääsee Piauín ja Goiásin osavaltioihin asti, ja rautatie vie itään Bragançaan asti. Belémin lentoasema on pohjoisen Brasilian suurin.


title: Belém

text: Belémin kaupungin perusti kapteeni Francisco Caldeiras 12. tammikuuta 1616. Portugalin hallitsija oli lähettänyt Caldeirasin suojelemaan aluetta ranskalaisia, hollantilaisia ja brittejä vastaan. Tätä tarkoitusta varten hän rakennutti linnoituksen nimeltä "Forte do Presépio" (tunnetaan nykyisin nimellä "Forte do Castelo").


title: Belém

text: Kaupungin syrjäisen sijainnin ja vahvan siteen Portugaliin takia Belém hyväksyi Brasilian itsenäisyyden vasta elokuussa 1823. Itsenäisyysjulistuksesta oli tuolloin kulunut melkein vuosi.


title: Belém

text:
Beléminssä on jäljellä siirtomaa-aikainen keskus ja kumikaupan kukoistuksen aikaista arkkitehtuuria. Viime vuosikymmenten uudistukset ovat tuoneet kaupunkiin puistoja, kunnostettuja vanhoja taloja ja keskustan elävöittämistä kun vanhoja rakennuksia on muutettu uusiin käyttötarkoituksiin.
Belém on yksi maailman sateisimmista kaupungeista, mutta siellä on ”vähemmän sateinen” kausi heinäkuusta joulukuuhun. Keskimääräinen ylin lämpötila on ympäri vuoden 30–32 °C, yön alin noin 22 °C ja sadetta saadaan 110–440 mm kuukaudessa.


title: Nyarlathotep

text: Nyarlathotep on fiktiivinen jumalolento H. P. Lovecraftin luomassa Cthulhu-mytologiassa. Se mainitaan Jumalten sanansaattajana, toimien useimmiten Azathothin tai Yog-Sothothin palveluksessa. Nyarlathotepilla on tuhat erilaista muotoa ja se voi ottaa minkä hahmon tahansa. Lovecraft on novelleissaan ja kirjoituksissaan kuvannut vain muutamaa Nyarlathotepin muotoa. Niitä ovat mm. egyptiläisen faaraon näköinen mies (Nyarlathotep -novelli), siivekäs musta savumainen olento jolla on kolmilohkoinen punainen silmä (Vainooja pimeydestä -novelli), noitamenojen "Musta Mies" (Unia noitatalossa -novelli). August Derleth kuvasi Lovecraftin muistiinpanojen pohjalta tekemässään kirjassa Kauhujen kynnys Nyarlathotepia olennoksi josta kasvaa useita lonkeroita ja joka muuttaa muotoaan koko ajan. Aina Nyarlathothepin ilmaantuessaan tässä hahmossaan havaitaan myös "idiootti-huilunsoittajia", pienempiä olentoja jotka tanssivat Nyarlathothepin ympärillä soittaen huilun tapaisia soittimia ja laualen yksitoikkoisella, humisevalla äänellä.


title: Nyarlathotep

text: Nyarlathotepin on ennustettu lopulta tuhoavan koko ihmiskunnan, sillä sen päällimmäisenä tarkoituksena on aiheuttaa kaaosta ja hulluutta maan päälle. Muita nimityksiä mm. Ryömivä kaaos.


title: Nyarlathotep

text: Nyarlathotep esiintyy myös Atluksen kehittämässä "Megami Tensei" -pelien spin-off -sarjassa "". Myös siinä hänen tarkoituksensa on suurimmaksi osaksi aiheuttaa kaaosta ja hulluutta maan päällä manipuloimalla ihmisiä ja tapahtumia.


title: Aukkoliitos

text: Aukkoliitos muodostuu kuuden konneksiinimolekyylin muodostamasta kanavasta, joka liittyy viereisen solun vastaavaan rakenteeseen kudosnesteessä. Näitä kanavia on yhden aukkoliitoksen alueella satoja ja ne voivat olla joko kiinni tai auki riippuen solunsisäisesta kalsiumionipitoisuudesta. Aukkoliitos toimii kudoksen aineenvaihdunnan tasaajana ja sen kautta voivat kulkea myös solunsisäiset välittäjäaineet. Aukkoliitoksen kohdalla vierekkäisten solukalvojen välinen tila on noin 2–3 nm.


title: Aukkoliitos

text: Aukkoliitoksilla on suurin merkitys sikiönkehityksessä ravintoaineiden liikkuvuuden takia. Myöhemmin useimmista solukalvoista aukkoliitokset häviävät. Sydänlihaskudoksessa ja sileälihaskudoksessa aukkoliitokset kuitenkin säilyvät, koska niillä on suuri merkitys sähköisten impulssien kulkemisessa. Kasvisoluista löytyy aukkoliitosta muistuttava rakenne, plasmodesmi.


title: Azathoth

text: Azathoth on jumalolento H. P. Lovecraftin luomassa Cthulhu-mytologiassa. Azathoth, joka tunnetaan myös nimellä ”Demonisulttaani” ja ”Sokea Idiootti” kuvataan mielipuoliseksi ja mitään näkemättömäksi kaaokseksi äärettömyyden keskipisteessä. Azathoth on todellisuuden luoja ja herra.


title: Azathoth

text: H. P. Lovecraft mainitsi kirjoituksissaan Azathothin useita kertoja, mutta ei koskaan kuvaillut tätä tarkasti. Azathoth oli jotain kauheaa ja äärimmäisen mahtavaa, jotain mitä ihmismieli ei pystynyt käsittämään. ”Hullu Arabi” Abdul Alhazredkin kirjoitti Azathothista varovaiseen sävyyn pelätyssä kirjassaan "Necronomicon".


title: Douglas Aarniokoski

text: Douglas ”Doug” Aarniokoski on suomalaissukuinen, yhdysvaltalainen televisio- ja elokuvaohjaaja. Aarniokoski on työskennellyt elokuvamaailmassa vuodesta 1989 lähtien. Tuolloin hän työskenteli tuotantoassistenttina elokuvassa "Turner ja täystuho" ("Turner & Hooch").


title: Douglas Aarniokoski

text: 1990-luvun ajan Aarniokoski työskenteli käsikirjoittajana ("Puppet Master 4", 1993, "", 1994) ja menestyksekkäästi apulais- ja second unit -ohjaajana useissa hittielokuvissa, kuten "Neljä huonetta" ("Four Rooms", 1995), "Hämärästä aamunkoittoon" ("From Dusk Till Dawn", 1996), "Austin Powers – kumma jätkä" ("Austin Powers: International Man of Mystery", 1997) sekä "Pelkoa ja inhoa Las Vegasissa" ("Fear and Loathing in Las Vegas", 1998).


title: Douglas Aarniokoski

text: Aarniokosken debyytti ohjaajana oli "Highlander"-elokuvasarjan neljäs osa "Highlander – pelin loppu". Sen kuvaukset alkoivat lokakuussa 1999. Elokuvan budjetti oli varsin suuri, 15 miljoonaa dollaria, ja pääosissa olivat Christopher Lambert ja Adrian Paul. Elokuva keräsi lipputuloja Yhdysvalloissa runsaat 12 miljoonaa dollaria.


title: Douglas Aarniokoski

text: Aarniokoski on ohjannut myös paljon vähemmälle huomiolle jääneet elokuvat "The Safe Side" (2004) ja "The Courier" (2005), joista ensimmäinen julkaistiin suoraan videolevitykseen.


title: Douglas Aarniokoski

text: Aarniokosken apulaisohjauksia 2000-luvulta ovat muun muassa "Spy Kids" (2001), "Kultainen medaljonki" ("The Medallion", 2003) ja "Once Upon a Time in Mexico" (2003).


title: Douglas Aarniokoski

text: Aarniokosken tuorein elokuvaohjaus on vuonna 2014 ensi-iltansa saanut "Nurse 3D". Television puolella hän on ohjannut 2010-luvulla jaksoja sarjoihin "Criminal Minds – FBI-tutkijat", "Limitless", "Arrow, The Flash", "Sleepy Hollow" ja "".


title: Redwall

text: Redwall on Brian Jacquesin kirjoittama lastenkirjasarja luostarissa asuvista eläimistä. Sarjaan kuuluu kaksikymmentäkaksi kirjaa, joista tähän mennessä kymmenen on ilmestynyt suomeksi. Redwallin taru on fantasiakirjallisuutta antropomorfisten eläinten näkökulmasta. Tarinoiden keskiössä on kuvitteellinen Redwallin luostari, jossa asuvat moninaiset metsäneläimet, kuten hiiret, oravat, siilit ja myyrät. Luostaria ja sen lähiseutua uhkaavat usein monet tuholaiseläimet, joita vastaan on puolustauduttava. Luostarin eläimillä on oma kansallissankarinsa, hiirisoturi Martin. Vaikeina aikoina he turvautuvat Martinin henkeen ja tämän jälkeensä jättämään miekkaan, jota ovat pidelleet monen eläimen käpälät. Martin ilmestyy valitsemansa henkilön uneen, ja kertoo mitä olisi tehtävä Redwallin puolustamiseksi. Sammalkukkametsä on suuri metsä, jonka laidalla luostari kohoaa. Sammalkukkametsässä elää saukkoja, metsähiiriä, siilejä ja muita metsäneläimiä. Metsän läpi virtaa Sammaljoki, jolla veneillään kulkevat Possun päästäiset. Silloin tällöin metsässä liikkuu myös Salamandastronilta lähetettyjä jäniskaukopartioita. Luostarin lisäksi Salamandastronin vuorilinnoitus toimii kirjojen tapahtumapaikkana osittain kirjoissa "Salamandastronin aarre", "Pahan jälkeläinen", "Sammalkukkametsän sota", "Mariel, taistelija" sekä "Jänisten kaukopartio".


title: Redwall

text: Nelvana on tehnyt Redwallin tarusta piirrosanimaatiosarjan televisioon. Piirrossarja käsittää kolme tuotantokautta kirjoista "Soturi Matiaksen miekka", "Mattimeo" sekä "Urhea Martin." Sarjasta tullaan tekemään elokuva, joka on tarkoitus julkaista vuonna 2011. Redwallin taruista on julkaistu myös kirjoja, jotka eivät varsinaisesti kuulu sarjaan, kuten kuvakirjat "The Great Redwall Feast" ja "A Redwall Winter's Tale". Kirjoja on käännetty useille kielille, muun muassa ruotsiksi, saksaksi, ranskaksi ja japaniksi.


title: Noriaki Kasai

text: Noriaki Kasai (, s. 6. kesäkuuta 1972 Shimokawa, Hokkaidō) on japanilainen mäkihyppääjä. Aikuisten arvokilpailutasolla hän kilpaili ensimmäisen kerran Lahden MM-kilpailuissa helmikuussa 1989 osallistuen kaikkiin kolmeen kilpailuun. Kasai kilpaili Keski-Euroopan mäkiviikolla jo vuodenvaihteessa 1989–1990 ja on edelleen mukana maailmancupissa kaudella 2018–2019.


title: Noriaki Kasai

text: Kasai voitti lentomäen maailmanmestaruuden Harrachovissa vuonna 1992. Hän on sijoittunut lentomäen MM-kilpailuissa lisäksi neljänneksi Harrachovissa 2014, viidenneksi Vikersundissa 2000 sekä Kulmissa 2016 ja 12:nneksi Planicassa 2010.


title: Noriaki Kasai

text: Kasai sijoittui Lillehammerin vuoden 1994 talviolympialaisissa viidenneksi normaalimäessä, 14:nneksi suurmäessä ja sai hopeaa joukkuekilpailussa. Naganon olympialaisissa 1998 hän oli normaalimäessä seitsemäs, Torinossa 2006 suurmäessä kahdestoista ja Vancouverissa 2010 suurmäessä kahdeksas. Sotšin olympialaisissa 2014 hän voitti ensimmäisen henkilökohtaisen olympiamitalinsa, saavuttaen suurmäessä hopeaa häviten 1,3 pisteellä kilpailun voittaneelle Kamil Stochille. Kasai teki samalla olympiahistoriaa onnistumalla ottamaan toisen olympiamitalinsa 20 vuotta ensimmäisen jälkeen. Joukkuemäen kilpailussa Kasai ankkuroi Japanin pronssille. Kasai valittiin Japanin mäkihyppymaajoukkueeseen vuoden 2018 olympialaisiin, jolloin hänestä tulee kaikkien aikojen useimpiin talviolympiakisoihin osallistuja. Kisat ovat hänelle kahdeksannet peräkkäiset.


title: Noriaki Kasai

text: Kasai sijoittui Falunin MM-kilpailuissa 1993 suurmäessä seitsemänneksi ja normaalimäessä kymmenenneksi. Ramsaun MM-kilpailuissa 1999 hän saavutti joukkuekilpailussa hopeaa, oli normaalimäessä viides ja suurmäessä kymmenes. Lahdessa 2001 hän sijoittui normaalimäessä kahdeksanneksi. Val di Fiemmen MM-kilpailuissa 2003 hän saavutti hopeaa joukkuekilpailussa ja pronssia sekä normaali- että suurmäessä. Hän sai joukkuekilpailussa MM-pronssia Sapporossa 2007 ja Liberecissä 2009. Sekajoukkuekilpailusta hänellä on MM-pronssia Falunista 2015. Samojen kisojen suurmäessä hän oli yhdestoista.


title: Noriaki Kasai

text: Otettuaan mitalin osana Japanin joukkuetta Falunin MM-kisojen sekajoukkuekilpailussa Kasaista tuli historian vanhin hiihdon maailmanmestaruuskisojen mitalisti.


title: Noriaki Kasai

text: Kasai on sijoittunut maailmancupin kokonaiskilpailussa kolmanneksi kausilla 1992–1993 ja 1998–1999, neljänneksi 2000–2001, viidenneksi 2013–2014, kuudenneksi 1993–1994 ja 2014–2015, kahdeksanneksi 2003–2004 ja 2015–2016, yhdeksänneksi 1991–1992 ja kymmenenneksi 1997–1998. Keski-Euroopan mäkiviikon kokonaiskilpailussa Kasai on sijoittunut toiseksi kausilla 1992–1993 ja 1998–1999, neljänneksi 1993–1994 ja 2014–2015 sekä viidenneksi 2013–2014. Hän on saavuttanut mäkiviikolla kolme osakilpailuvoittoa.


title: Noriaki Kasai

text: Maailmancupin osakilpailuissa Kasai on sijoittunut kolmen parhaan joukkoon 63 kertaa (26.3.2017 mennessä).


title: Noriaki Kasai

text: Joulukuussa 2013 Kasai nousi palkintopallille sijoittuessaan kolmanneksi maailmancupin osakilpailussa Saksan Titisee-Neustadtissa . Voitettuaan mäkiviikon jälkeen 11. tammikuuta 2014 Itävallan Kulmissa lentomäen kilpailun Kasaista tuli 41 vuoden, 7 kuukauden ja neljän päivän ikäisenä historian vanhin maailmancupin osakilpailuvoittaja. Edellinen vanhin osakilpailuvoittaja, niin ikään japanilainen Takanobu Okabe oli 38-vuotias voittaessaan Kuopiossa vuonna 2008. Seuraavan päivän kilpailussa samassa mäessä Kasai oli kolmas. Marraskuussa 2014 hän sijoittui kolmanneksi Kuusamon ensimmäisessä osakilpailussa ja jakoi toisen kilpailun voiton Simon Ammannin kanssa. Mäkiviikolla hän jakoi Ammannin kanssa Innsbruckin kilpailun kolmannen sijan ja oli toinen Bischofshofenissa. Hän sijoittui 43-vuotiaana kolmanneksi Wisłassa maaliskuussa 2016. Maaliskuussa 2016 Kasai hyppäsi Planican lentomäestä uransa 500. maailmancupin osakilpailun. Hän rikkoi omissa nimissään olleen ennätyksen vanhimpana maailmancupissa kolmen joukkoon sijoittuneena oltuaan maaliskuussa 2017 kolmas Planican lentomäessä 44 vuoden ja yhdeksän kuukauden ikäisenä.


title: Noriaki Kasai

text: Kasailla on pitkästä urastaan johtuen nimissään lukuisia eri ennätyksiä:


title: Elbasan

text: Elbasan (albaniaksi "Elbasan" tai "Elbasani") on kaupunki Keski-Albaniassa. Se sijaitsee Skhumbin-joen varrella Elbasanin alueella. Sen asukasluku on 87 797 (vuonna 2001) ja pinta-ala 1290 neliökilometriä, joten se on Albanian suurimpia kaupunkeja.


title: Elbasan

text: Elbasan oli toiseen maailmansotaan asti yksi Albanian turmeltumattomimmista ottomaanien kaupungeista. Siellä oli sekaisin itämaisia ja keskiaikaisia rakennuksia, kapeita mukulakivikatuja ja iso basaari. Kaupungissa oli kristillinen asutuskeskus linnan muurien siisällä, vlachien asuinalue kaupungin ulkopuolella ja useita moskeijoita ja islamilaisia rakennuksia. Kaupungissa oli tällöin 15 000 asukasta.


title: Elbasan

text: Elbasan, joka silloin tunnettiin nimellä Masio Scampa, nousi merkittävään asemaan Rooman ajanjaksolla. Roomalaiset rakensivat kaupunkiin merkittävän linnoituksen. 200- ja 300-luvuilla sitä alettiin kutsua nimellä Hiskampis.Siitä oli kehittynyt merkittävä kauppa- ja liikennekeskus lähellä Via Egnatian kahden haaran, toinen Apolloniasta ja toinen Dyrrachiumista, risteystä.


title: Elbasan

text: Ptolemaios kirjoitti, että se oli Eordaei-heimo, joka myöhemmin muutti Makedoniaan, kaupunki. Se joutui osalliseksi kristinuskon leviämiseen Viaa pitkin, ja sillä oli piispa, katedraali ja basilikoja jo 400-luvulla. Mutta koska se sijaitsi leveässä jokilaaksossa se oli haavoittuvainen barbaarien hyökkäyksille kun legioonat vetäytyivät ja huolimatta keisari Justinianin ponnistuksista parantaa linnoituksia bulgaarit ja itägootit tuhosivat Hiskampiksen Slaavien Balkanille tunkeutumisen aikaan.


title: Elbasan

text:
Paikka vaikuttaa olleen hylätty siihen asti kunnes ottomaanivaltaajat rakensivat sinne sotilasleirin, ja sen jälkeen rakensivat kaupungin uudelleen 1467. He rakensivat sinne suuren linnan vallihaudalla ja kolmella portilla. Sen nimeksi tuli Ilibasan, 'vahva paikka' turkiksi. Siitä tuli ottomaanien asutuksen keskus seuraavan 400 vuoden ajaksi. 1600-luvun lopussa siellä asui 2 000 ihmistä.
Kaupunki oli tunnettu sen julkisista rakennuksista, edistyneistä koulutusjärjestelyistä, julkisista puutarhoista ja puisista liikkeistä. Kaupunki oli kärsinyt paljon vahinkoa sodan aikana. Kommunistiajalla kaupungin teollistuminen kasvatti kaupungin asukasluvun noin 75 tuhanteen. Prosessin huipennus oli valtavan 'Puolueen teräs' -metallitehdaskompleksin rakentaminen kiinalaisten avulla kaupungin ulkopuolelle Skhumbinin laaksoon 1960- ja 1970 -luvuilla. Enver Hoxha kutsui sitä "Albanian toiseksi kansalliseksi vapautukseksi" Balkanin korkeimpine savupiippuineen saatutti vaarallisia aineita, joka aiheutti kukoistavan maatalouden tuhoutumisen laaksossa.


title: Elbasan

text: Elbasanin ovat valloittaneet monet kansat, mukaan lukien serbit, makedonialaiset, bulgarialaiset, itävaltalaiset ja italialaiset. Elbasan säilyi islamin keskuksena Albaniassa vielä ottomaanien miehityksen jälkeen. Vuonna 1909 Elbasanissa pidettiin Albanian kansallinen kongressi, joka käsitteli oppi- ja kulttuurikysymyksiä. Elbasaniin perustettiin Albanian ensimmäinen opettajien harjoittelukoulu. Kokouksessä päätettiin, että Albaniassa käytetään latinalaisia aakkosia arabialaisten sijaan.


title: Elbasan

text: Elbasanin keskellä sijaitsee serbialainen kirkko, jossa on haudattun monia muinaisia serbialaisia hallitsijoita - huomattavin Johan Vladimir 1000-luvulta.


title: Elbasan

text: Teollinen kehitys alkoi Zogun aikaan tupakan ja alkoholijuomien tuotannolla ja huipentui kommunistihallinnon aikaan. Kaupunki sai tärkeän aseman kun kiinalaiset rakensivat terästehtaan 1974. Kommunistiaikaan kaupungissa oli myös muuta teollisuutta, jonka seurauksena kaupunki kärsii nyt saasteista.


title: Stella Chiweshe

text: Stella Rambisai Chiweshe (s. 8. marraskuuta 1946, Mujumi) on zimbabwelainen muusikko. Hän laulaa ja soittaa mbiraa. Hän aloitti mbiran soittamisen 1960-luvulla ja oli yksi ensimmäisistä naispuolisista mbiran soittajista. Chiweshe esiintyi Godwin Mawurun elokuvassa "I Am the Future" (1989).


title: Stella Chiweshe

text: Virginia Mukwesha on Stella Chiweshen tytär.


title: Sam Cooke

text: Sam Cooke alun perin Sam Cook (22. tammikuuta 1931 Clarksdale, Mississippi – 11. joulukuuta 1964 Los Angeles, Kalifornia) oli merkittävä yhdysvaltalainen gospel-, rhythm and blues- ja soul-musiikin esittäjä ja lauluntekijä. Sam Cooke valittiin ensimmäisten muusikoiden joukossa Rock and Roll Hall of Fameen vuonna 1986. Cooke on yksi tärkeimpiä ja arvostetuimpia soul/r&b muusikoita Marvin Gayen ja Stevie Wonderin ohella sekä raivasi tällaisen musiikkityylin suosiota myös suuremman yleisön tietoisuuteen. Cooken tunnetuimpia kappaleita ovat muun muassa ”You Send Me”, ”Chain Gang”, ”Wonderful World”, ”Bring It On Home to Me” ja ”A Change Is Gonna Come”.


title: Sam Cooke

text: Cooke aloitti uransa gospel-musiikin parissa kotikaupungissaan Chicagossa, ensin yhdessä sisarustensa kanssa ja sitten Highway QC's -nimisessä lauluyhtyeessä. Loppuvuodesta 1950 hänet valittiin maineikkaan, jo 1930-luvulla perustetun Soul Stirrers -lauluyhtyeen uudeksi solistiksi Cooken omiinkin esikuviin lukeutuneen R.H. Harrisin erottua yhtyeestä. Monet pitävät Cooken yhdessä Soul Stirrersin kanssa Specialty-merkille vuosina 1951-56 tekemiä levytyksiä hänen parhaana tuotantonaan.


title: Sam Cooke

text: Cooke oli jo 1950-luvun alkupuolella hyvin suosittu etenkin nuoremman mustan gospel-yleisön keskuudessa, mutta vähitellen hän alkoi kaivata suurempiin ympyröihin. Hänen ensimmäinen pop-singlensä ”Lovable” (Specialty, 1956) julkaistiin taiteilijanimellä "Dale Cook", koska arveltiin ettei hänen gospel-yleisönsä olisi hyväksynyt maallisen musiikin esittämistä. Hämäys ei kuitenkaan onnistunut, ja tämän jälkeen Cooke levytti maallistakin musiikkia omalla nimellään. Suuri kaupallinen läpimurto tapahtui vuonna 1957, jolloin hänen ensimmäinen losangelesilaisella Keen-merkillä ilmestynyt hittinsä ”You Send Me” ylsi Billboard-lehden pop-listan ykköstilalle.


title: Sam Cooke

text: Ajalle tyypilliseen tapaan Cooken merkittävin tuotanto koostui pääasiassa singleistä. Hän saavutti vuosina 1957–65 yhteensä 29 top 40 -sijoitusta Billboardin pop-listalla ja tämän lisäksi useita muita rhythm & blues -listalla. Cooken suurimpiin hitteihin kuuluivat muun muassa ”Wonderful World”, ”Chain Gang”, ”Twistin' the Night Away”, ”Having a Party”, ”Bring It On Home to Me”, ”Another Saturday Night” ja ”Good Times”, jotka olivat kaikki myös hänen omia sävellyksiään.


title: Sam Cooke

text: Cooken alkuperäiset LP-levyt oli singleistä poiketen yleensä suunnattu valkoiselle viihdeyleisölle. Mainitsemisen arvoisia ovat kuitenkin muun muassa vuonna 1963 levytetty blues-vaikutteinen "Night Beat" ja vasta 1980-luvulla postuumisti julkaistu "Live At the Harlem Square Club", joka poikkeaa tunnelmaltaan merkittävästi Cooken vielä eläessä julkaistusta valkoisen viihdeyleisön ehdoilla toteutetusta "Live at the Copa" -LP:stä.


title: Sam Cooke

text: Useimmista aikalaisartisteista poiketen Cooke pyrki saamaan uransa ja tuotantonsa omaan kontrolliinsa. Hän perusti yhdessä ystävänsä J.W.Alexanderin kanssa oman Kags Music -nimisen musiikkikustantamon ja myös oman levy-yhtiön SAR Recordsin, jolle pian levytti joukko sittemmin merkittävän uran luoneita artisteja, kuten Johnnie Taylor ja Bobby Womack (jälkimmäinen osana The Valentinos-yhtyettä). Cooken omat levyt julkaistiin kuitenkin vuodesta 1960 lähtien suurella RCA-merkillä. Vuonna 1963 Cooken uusi manageri Allen Klein neuvotteli hänelle uuden levytyssopimuksen, joka antoi hänelle poikkeuksellisen laajan taiteellisen vapauden.


title: Sam Cooke

text: Cooke kuoli vain 33-vuotiaana epäselvissä olosuhteissa. Vaikka tapaus on edelleen kiistanalainen, vaikuttaa todennäköiseltä, että hänet ampui losangelesilaisen "Hacienda Motelin" johtaja Bertha Franklin, jonka mukaan Cooke oli uhkaillut häntä ja hän oli toiminut itsepuolustukseksi. Oikeus katsoi tapahtuneen olleen "justifiable homicide" eli hätävarjeluksessa tehty tappo. Tapahtuman ympärille on sittemmin kehitelty monenlaisia salaliittoteorioita.


title: Sam Cooke

text:
Cooken kuoleman jälkeen julkaistiin vielä joitakin aiemmin levytettyä materiaalia sisältäviä singlejä, joista etenkin
”Shake”-hitin kääntöpuolena julkaistu varhainen protestilaulu, ”A Change Is Gonna Come”, on jäänyt elämään yhtenä mustien kansalaisoikeusliikkeen symboleista. Cooke oli jo eläessään tärkeä roolivaikuttaja monille mustille gospel- ja soul-muusikoille, ja hänen laulujaan on levitetty runsaasti myös rock-musiikin piirissä.


title: Telekarelia

text: Telekarelia Oy oli Pohjois-Karjalassa toimiva puhelinyhtiö. Sen toiminnan sulauttamisesta Elisaan päätettiin elokuussa 2013.